CIA-ya sarsıdıcı zərbə: 12 agent öldürüldü – Yenicag.Az\nAna Səhifə Banner CIA-ya sarsıdıcı zərbə: 12 agent öldürüldü\nCIA-ya sarsıdıcı zərbə: 12 agent öldürüldü\nYeni Çağ Media Qrupu – May 22, 2017 - 11:11\nABŞ Mərkəzi Kəşfiyyat İdarəsinin (CIA) Çində qurduğu casus şəbəkəsi darmadağın edildi.\nYeniçağ.Az Türkiyə mediasına istinadən xəbər verir ki, son illərdə CIA-nın Çinə göndərdiyi 20 casusdan 12-si öldürülüb, 8-si isə həbs olunub.\n“New York Times” qəzetinin bununla bağlı yazdığına görə, Çin CIA-nın 2010-12-ci illərdə bu ölkədə casusluq fəaliyyəti ilə məşğul olan şəbəkəsini ifşa edib.\nQeyd olunur ki, deşifrə olunan casuslardan biri digər xəfiyyələrə də ibrət olsun deyə dövlət binalarından birinin bağçasında güllələnib.\nCIA-nın Çində əməkdaşlığa cəlb etdiyi casusların əsasən, yerli vətəndaşlar olduğu bildirilir. Lakin Çin 2010-cu ildən sonra CIA-nın qurduğu casus şəbəkəsinin darmadağın edilməsinə nail olub.\nArtıq ABŞ-dakı yüksək məmurlar da CIA-nın Çində formalaşdırdığı şəbəkənin 2010-cu ildən sonra ağır zərbə aldığını etiraf edirlər.\nHətta vəziyyətin qiymətləndirilməsi üçün CIA ilə Federal Təhqiqatlar Bürosunun (FTB) birgə araşdırmalara başladığı deyilir. Məlumata görə, bu qurumların analitikləri Şimali Virciniyadakı gizli ofisdə bir araya gəliblər. Birgə əməliyyat isə “Bal porsuğu” adı altında kodlaşdırılıb.\nAparılan araşdırma CIA daxilində xainlərin aşkarlanması, ya da xəfiyyələrlə əlaqə saxlanılan məxfi ünsiyyət sisteminin Çin tərəfindən “sındırılmasıdır”.\nBildirilir ki, təhqiqat zamanı bütün şübhələr CIA-nın keçmiş bir xəfiyyəsinə yönəlsə də, onun həbs edilməsi üçün yetərli sübutlar tapılmayıb. Birgə araşdırmada Qərb ölkələri kəşfiyyatının Çin və Rusiyada “işləmələri”nin çətinləşməsinin səbəbləri də öyrənilir.\nÜmumiyyətlə, CIA-nın keçmiş casusları Oldriç Eymes və FTB-nin sabiq xəfiyyəsi Robert Hanssenin Rusiyaya ötürdükləri məlumatlar çox sayda amerikalı agentin yaxalanması ilə nəticələnib. Onlardan ən azı 10 nəfəri güllələnib.\nABŞ, CHİNE, CIA, Çin, FTB,


Sabiq alman nazirdən şok etiraf: Bilirdik ki, Türkiyə izn verməz!\nTürkiyənin Əsədin öz xalqını bombalamasının qarşısını almaq məqsədilə Suriyada uçuşların qadağan edildiyi bölgə yaratmaq təklifi Almaniyanın da daxil olduğu AB tərəfindən rədd edildi. Geriyə baxanda bunun bir xəta olduğunu görürəm.\nBu sözləri Almaniyanın keçmiş xarici işlər naziri Ziqmar Qabriel deyib.\n"O vaxt hər kəs belə düşündü: "Amandır, ikinci bir Əfqanıstan olmasın!” Nəhayət, yenə qaçqın axınına görə vətəndaş müharibəsi ilə qarşı-qarşıya qaldıq. Xətalar ABŞ-ın keçmiş prezidenti Barak Obama dönəmində başladı. Keçmiş prezident dəstələrini geri çəkmək istəyirdi və yaranacaq boşluğu doldurmaq üçün YPG ilə birlikdə çalışırdı. Əlbəttə, təkzib etməyinə baxmayaraq, PKK-nın Suriya qolunun Suriyanın şimal-şərqinə nəzarət edə biləcəyinə inanırdı. Türkiyənin Suriya sərhədində bir PKK dövlətinə əsla izn verməyəcəyini bütün tərəflər açıq şəkildə bilirdi. Türkiyə YPG-PKK-nın hazırkı güc boşluğunu doldurmasına izn verməz. Türklər buna görə də Afrinə də girmişdi”, - Qabriel bildirib./axar.az


“Türkali-1” quyusunda qaz axış testi uğurla tamamlanıb • Aznews TV\nTPAO (Türkiyə Petrolleri Anonim Ortaklığı) şirkəti Sakarya qaz sahəsindəki “Türkali-1” quyusunda birinci səviyyədə (R2) quyu axış sınağını uğurla başa çatdırıb.\nTPAO şirkətinin “Twitter” hesabından edilən paylaşıma görə, “Türkali-1” ultra dərin dəniz təsbit quyusunda 2 min 143 metr su dərinliyində 3 min 920 metr son dərinliyə çatılıb.\nTPAO Qərbi Qara dəniz bölgəsindəki Sakarya qaz sahəsində ultra dərin dənizdə yerləşən “Türkali-1” quyusunda ilk quyu axış sınağını tamamlayıb. Test edilən səviyyədə gündəlik 1,15 milyon kubmetr təbii qaz axını təmin edilib.\nTest çərçivəsində aparılan təhlillərə və əldə edilmiş məlumatlara əsasən, quyuda gündəlik 2,7 milyon kubmetr təxmini qaz hasilat potensialı var.\nSahədəki quyu axış testləri 2020-ci ildə TPAO inventarına qoşulan “Kanuni” qazma gəmisi tərəfindən həyata keçirilir.\nİranda bələdiyyə məmurları səyyar satıcılara hücum edib meyvələrini yola dağıtdı


Lavrovun çantasında nə var? - Rusiya Qərbə Bakıdan zərbə endirmək istəyir\n23 İyun 2022 12:35\nBaxış: 3 791\n"Lavrovun Bakı turnesinin əsas məqsədi Azərbaycan-Ermənistan münasibətlərinin normallaşma prosesi ilə bağlı məsələlərə təkan verməkdir".\n"Söz yox ki, əsas müzakirə predmeti sərhədlərin delimitasiyası ilə bağlı olacaq. Çünki Rusiya tərəfi son vaxtlar bu istiqamətdə fəal vasitəçilik missiyası həyata keçirmək niyyətini açıq şəkildə nümayiş etdirir. Çünki son vaxtlar Avropa İttifaqının bu istiqamətdə fəallaşması müşahidə olunmaqdadır. Rəsmi Moskva isə sülh prosessinin onun nəzarətindən kənar həyata keçirilməsini özü üçün arzuolunmaz hesab edir. Ona görə də, bu məsələyə xüsusilə həssas yanaşılır.\nDüşünmürəm ki, Rusiyanın hazırda Ukrayna məsələsi ilə bağlı Azərbaycandan yardım ummaq niyyəti olsun. Çünki rəsmi Bakının bu barədə mövqeyi aydındır. Biz heç vaxt bu münaqişənin tərəfi olmayacağıq. Həm Ukrayna, həm də Rusiya bizim strateji partnyorlarımızdır. Rəsmi Bakı müharibənin ən qısa zamanda dayandırılmasının və iki dövlət arasında sülh körpülərinin qurulmasında maraqlıdır. Azərbaycan bunun reallaşması üçün özünün vasitəçilik imkanlarını ortaya qoya bilər".\n6 İyul 14:00 9 220 Nazir toyda Əməkdar artistə 5 min manat göndərib - Müğənni efirdə AÇIQLADI - FOTO\n6 İyul 08:17 4 819 “Azza”dan aldığı tort başına bəla oldu - 3 İL HƏBS\n6 İyul 16:21 4 311 Ermənistan azərbaycanlıların İrəvana qayıdacağını "ELAN ETDİ" - Laçının ardınca...\n6 İyul 11:22 4 096 Azərbaycanlı müğənni ailə həyatı qurdu - Toydan FOTO\n6 İyul 13:10 3 525 Roza Zərgərlinin oğluna niyə ev verilib? - RƏSMİ AÇIQLAMA\n6 İyul 12:22 3 495 Röya qardaşının toyuna bu məşhurları ÇAĞIRMADI - FOTO\n6 İyul 11:00 3 221 Röyanın qardaşı İsmayılın TOYUNDAN GÖRÜNTÜLƏR - VİDEO\n4 İyul 15:13 74 541 Zaur Kamalla bağlı qərar verildi - RƏSMİ\n2 İyul 11:26 34 882 Pensiya yaşı tamam olan şəxslərin NƏZƏRİNƏ - Nazirdən AÇIQLAMA\n5 İyul 09:22 23 282 “Afşin Azərini efirə buraxmaq olmaz”\n5 İyul 10:12 20 812 Pensiyalar nə vaxt ödəniləcək? - RƏSMİ AÇIQLAMA\n3 İyul 23:29 15 378 Lotu Bəxtiyarı “vor” edən əfsanə: Kamerada yer süpürmək qəbahət deyil - FOTO\n5 İyul 14:31 10 758 Azərbaycan Ukraynanın taleyini yaşaya bilərdi: Bu ilin dekabrının 22-nə qədər...


“Ədalətli qərar qəbul etmək bacarığı çox vacibdir” -\n14:41 06 İyul 2020 Oxunub : 2451\n“Yüksəliş” müsabiqəsi qarşıya qoyulan hədəflərin həyata keçirilməsi istiqamətində işini davam etdirir. Hazırda əyani mərhələnin videomüsahibə turunu uğurla keçmiş 940 iştirakçının hər biri növbəti mərhələlər üçün potensial namizəd sayılır.\nTəbii ki, qalib olmaq istəyən iştirakçı müsabiqənin İşçi Qrupu tərəfindən müəyyənləşdirilimiş kompetensiyalara malik olmaldır. Çünki bu bacarıqlar qaliblərə həm də müsabiqədə yer alan idarəçi rəhbərlərlə birbaşa işləmək şansı yaradır.\nBildiyiniz kimi, “Yüksəliş” müsabiqəsində Azərbaycanda fəaliyyət göstərən tanınmış şəxslərdən ibarət idarəçi rəhbərlər (https://yukselish.az/mentors.html) bir araya gəlib.\nAzvision.az xəbər verir ki, bu dəfə Qaçqınların və Məcburi Köçkünlərin İşləri üzrə Dövlət Komitəsinin sədri Rövşən Rzayev uğurlu idarəçiliklə bağlı tövsiyələrini bölüşüb.\n- Bu müsabiqənin özü bir uğurdur. Gələcəkdə uğur qazanmaq üçün böyük bir şansdır. Müsabiqədə iştirakçılara yeni ideyalar verməyi, onları həyata keçirmək yollarını tapmağı arzu edirəm. İddialı olsunlar, uğurlu gələcək qurmaq üçün bir-birinə kömək etməyə çalışsınlar. Onların arasında yəqin ki, qaçqın və məcburi köçkün iştirakçılarımız da var. Hər bir iştirakçıya uğur diləyirəm! Arzu edirəm ki, bu uğurdan həyatlarında istifadə edə bilsinlər!.


20 yaşlı gəncə 6 bıçaq vuran tutuldu » Sumqayitfakt.az\n20 yaşlı gəncə 6 bıçaq vuran tutuldu -FOTOLAR\nBaxılıb: 4814 Tarix: 06-01-2016 22:39\nAbşeron rayonunda 20 yaşlı gəncə 6 bıçaq xəsərəti yetirən şəxs polisə könüllü təslim olub.\nHadisə Xırdalan şəhərində qeydə alınıb. 20 yaşlı Bilal Paşa oğlu Məmmədov şəhərin 28 May küçəsində bıçaqlanıb. Xəstəxanaya yerləşdirilən yaralının həyatını xilas etmək mümkün olub. Zərərçəkmiş ifadəsində küçə ilə hərəkətdə olan zaman naməlum şəxslərin ona yaxınlaşdığını və bıçaqla hədələyərək pul tələb etdiklərini bildirib. Bilal Məmmədov pul vermədiyinə görə həmin şəxslər tərəfindən bıçaqlandığını deyib.\nHadisəni törədən 25 yaşlı Mehman Mövlud oğlu Mahmudov isə bir neçə saat sonra Abşeron Rayon Polis İdarəsinə könüllü təslim olub. Saxlanılan şəxsin sözlərinə görə, Bilal Məmmədovu soymaq niyyəti olmayıb və onu əvvəldən tanıyırmış. Mehman Bilalla Xırdalan şəhəri ərazisindəki çayxanalardan birinin qarşısında rastlaşdığını deyib.\nMehman hadisəni belə nəql edib: “Əvvəldən onunla söhbətim var idi. İdmançıdır, qoldan güclüdür. Bildim ki, bacara bilməyəcəm. Bir az da artıq-əksik hərəkət elədi, əl-qol atdı. Gördüm, gücüm çatmır, bıçaqla vurdum”.\nBundan sonra isə Mehman Mahmudov ərazidən uzaqlaşıb.\nQeyd edək ki, saxlanılan şəxs əvvəllər də eyni əmələ görə məhkum olunub.\nFaktla bağlı isə Cinayət Məcəlləsinin 126.1-ci (Qəsdən sağlamlığa ağır zərərvurma) maddəsi ilə cinayət işi başlanılıb, araşdırma aparılır.


Bu gece anomal hadise gozlenilir – diqqet - Azadliq Xeber\nBu gece anomal hadise gozlenilir – diqqet\nBu gecə anomal hadisə gözlənilir - diqqət\n2017-05-03T13:49 xeber – Bakıda və Abşeron yarımadasında mayın 4-də hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi, lakin gecə yarımadanın bəzi yerlərində şimşək çaxacağı, qısamüddətli yağış yağacağı gözlənilir. Sputnik Azərbaycan Ekologiya və Təbii Sərvətlər Nazirliyinin Milli Hidrometeorologiya Departamentinin məlumatına istinadən xəbər verir ki, gün ərzində mülayim şimal-qərb küləyi əsəcək.\nFoto: PUBLIC DOMAINNazirlikdən ayın ilk gününə hava xəbərdarlığı\nHavanın temperaturunun Abşeron yarımadasında gecə 11-15, gündüz 20-25, Bakıda gecə 13-15, gündüz 22-24 dərəcə isti olacağı gözlənilir. Atmosfer təzyiqi 758 mm civə sütunu, nisbi rütubət gecə 70-80, gündüz 45-55 faiz təşkil edəcək.\nAzərbaycanın rayonlarında mayın 4-də bəzi yerlərdə şimşək çaxacağı, arabir yağış yağacağı, ayrı-ayrı yerlərdə intensiv olacağı, dolu düşəcəyi, gündüz bəzi rayonlarda yağışda qısa fasilə yaranacağı gözlənilir. Qərb küləyi əsəcək, şimşək çaxanda arabir güclənəcək. Havanın temperaturunun gecə 10-15, gündüz 21-26, dağlarda gecə 5-9, gündüz 10-15 dərəcə isti olacağı gözlənilir.


Şir bürcü ilə Qız bürcünün uyğunluğu » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 2-05-2013, 01:06\nŞərhlər: Baxılıb: 22126\nSəs ver: Şir bürcü ilə Qız bürcünün uyğunluğu\nOnlar arasında dostluq və məhəbbət tez yaranır. Lakin qadının kifayət qəədər ehtiraslı olmaması vəziyyəti mürəkkəbləşdirəcək. Vüqarlı Şir isə bunu heç vaxt qəbul edə və anlaya bilməyəcək. Qadının işvəsi və xırdaçılığı əri daha da əsibiləşdirəcək. Onlar bir-birində külli miqdarda nöqsan tapacaqlar. Qadının yersiz iradları ərin qəlbinə toxunacaq və bütün bunlardan sonra "yaralı Şir"in qızaraq nələr edəcəyini təsəvvürə gətirmək çətin deyil. Nigah ər və arvadın birgə yaradıcılıq marağı olduqda qorunub saxlanıla bilər. loading... NoName


“AZƏRBAYCAN “İSKƏNDƏR” RAKETLƏRİNİ VURA BİLDİ...” - » YeniSözçü qəzeti\nErmənistanın Baş naziri Nikol Paşinyanın müharibə zamanı Azərbaycana qarşı istifadə olunan və Rusiyanın tez-tez öyündüyü “İskəndər” raketlərini tənqid etməsi böyük əks-səda doğurub. Məlum olduğu kimi, Nikol Paşinyan Qarabağ müharibəsi zamanı Ermənistanın istifadə etdiyi “İskəndər” raketlərinin cəmi 10 faizinin partladığını bildirib.\nPaşinyanın sözügedən raketlərlə bağlı dedikləri Ermənistanın siyasi elitasında növbəti didişməyə yol açmaqla yanaşı, bu ölkənin əsas silah sponsoru olan Rusiyada, xüsusilə onun hərbi sənayesinə yaxın dairələrdə narazılıq, hətta hiddətlə qarşılanıb.\nSozcu.info xəbər verir ki, Rusiya mətbuatına danışan tanınmış ermənipərəst hərbi ekspertlərdən biri, 44 günlük müharibə zamanı qanunsuz şəkildə Şuşada olarkən Azərbaycanın hərbi gücünü şəxsən öz üzərində hiss etmiş Yuri Kotenok Paşinyanın “İskəndər” barədə dediklərinin qərəzli olduğunu iddia edib. Şuşada qəlpə yarası almış Kotenok Paşinyanı sərt tənqid edərək, onu Ermənistanın məğlubiyyətinin əsas günahkarı saydığını bildirib və əlavə edib ki, Baş nazirin “İskəndər” raketlərinin effektiv olmadığına dair dedikləri Rusiyanın silah sənayesini gözdən salmaq və bununla da Qərbin sifarişini yerinə yetirmək məqsədi daşıyır: “Rusiya silahının effektivsizliyi barədə təbliğat ABŞ tərəfindən hər vasitəylə dəstəklənir və bu yolla Rusiya hələ Sovetlər Birliyi dövründən ciddi mövqelərə malik olduğu silah bazarından sıxışdırılır.”\nXatırladaq ki, Paşinyanın “İskəndər”-lə bağlı dediklərini təkzib etməyə çalışan və onu ələ salan Ermənistan Silahlı Qüvvələrinin Baş Qərargah rəisinin birinci müavini, general-leytenant Tiran Xaçatryan vəzifəsindən qovulub. Rusiya raketlərini müdafiə etməyə çalışan generalın açıqlamaları sonradan Ermənistanın Müdafiə Nazirliyi tərəfindən təkzib olunaraq, onun dediklərinin təhrif olunduğu bildirilib. Lakin generalın “İskəndər”-lə bağlı fikirlərinin əslində nədən ibarət olduğu, nəyin təhrif edildiyi açıqlanmayıb.\n“Paşinyanın məqsədi budur ki, Şuşanı...”\n“Əsas məqsəd Rusiyanı münaqişəyə cəlb etməkdir” -\nRamiz Məmmədovu cəzalandıran tapılacaqmı?


`Donosçular ordusu`: Rusiyada kiber-drujinaların sayı artır\nRusiya Federasiyasının Dövlət Dumasının deputatları hakimiyyət orqanları və social şəbəkələrdə mümkün qeyri-qanuni məzmunlu yazıları araşdıran könüllü kiber-xəbər çatdıranlarla əməkdaşlığa dair qanun layihəsi hazırlayıblar.\nQanun layihəsi hələlik Dumada müzakirədən keçməsə də, ölkədə hökumətin hesab etdiyi kimi ekstremist məzmunlu yazılar, şərhlər və din əleyhinə zarafatlara görə ardıcıl həbslərlə bağlı mövcud ictimai narazılıqlar fonunda hazırlanıb.\n"Kiber-drujinalar haqqında" qanun layihəsinin “Vahid Rusiya” partiyasından olan müəllifləri bununla “Rusiya Federasiyasında qadağan olunmuş məlumatların, o cümlədən, müharibə təbilğatı istiqamətində, milli, dini və irqi nifrət və düşmənçiliyin qızışdırılmasına yönəlmiş məlumatların qarşısını almaq və eyni zamanda, bu “ictimai işin sistemləşdirilməsinə” kömək etmək istədiklərini bildirirlər.\n“Nastoyaşeye Vremya”-nın təhlili göstərir ki, bu cür könüllü qruplar artıpq heç bir federal qanun olmadan da hakimiyyətlə əməkdaşlıq edirlər və ölkənin 20-dən çox regionunda dövlət təhsil müəssisələrinin himayəsi altında fəaliyyət gösətirirlər.\nƏn diqqətçəkən kiber-drujina İnternet senzurasının artırılmasını müdafiə edən Konstantin Malofeevin nəzarət etdiyi və formal olaraq müstəqil "Təhlükəsiz İnternet Liqası" tərəfindən təsis edilib. Onun könüllüləri 36 regionda fəaliyyət göstərir.\nMüxalif siyasətçi Dmitri Qudkov bildirir ki, hətta qanun layihəsinin müəllifinə də aydındır ki, “internetdə “ekstremizm” axtarışı repressiya üçün açıq qapıdır”.\nPotensial kiber-drujinaların yoxlanması ilə məşğul olan Çeboksarı polisinin əməkdaşı Aleksey Navalnının tərəfdaşlarının fəaliyyətlərində ekstremizm aşkar edib. O, “İdel.Realii”-yə bildirib ki, "onlar ekstremist fəaliyyəti ilə məşğul olurlar və seçimlərdən keçməyəcəklər".


BP-nin vitse-prezidenti BANM-də təqdimatla çıxış etdi (FOTO) - Trend.Az\nBP-nin vitse-prezidenti BANM-də təqdimatla çıxış etdi (FOTO)\nCəmiyyət Materials 10 Fevral 2016 10:32\nBP-nin vitse-prezidenti BANM-də təqdimatla çıxış etdi.\nBP şirkətinin Əməyin Təhlükəsizliyi və Əməliyyat Riskləri Departamenti üzrə vitse prezidenti Robert Vot (Robert Watt) Bakı Ali Neft Məktəbinin (BANM) tələbələri üçün "Safety and Operational risks" (Təhlükəsizlik və əməliyyat riskləri) mövzusunda təqdimatla çıxış etdi.\nBANM-nin İctimaiyyətlə əlaqələr şöbəsindən Trend-ə verilən məlumata görə, təqdimatdan öncə çıxış edən Bakı Ali Neft Məktəbinin rektoru Elmar Qasımov BANM-in beynəlxalq neft-qaz şirkətləri ilə əlaqələrindən söz açaraq Ali Məktəbin BP şirkəti ilə əməkdaşlığından danışdı. O, bildirdi ki, Ali Məktəbin tələbələri BP-də mütəmadi olaraq təcrübə keçirlər və gələcəkdə öz karyeralarını digər beynəlxalq şirkətlərlə yanaşı, BP-də qura bilmə imkanları var.\nO, müxtəlif beynəlxalq şirkətlərin, o cümlədən BP-nin mütəxəssislərinin BANM-də keçirdiyi belə təqdimatların tələbələr üçün faydalı olacağına əminliyini ifadə etdi.\nBP şirkətinin Əməyin Təhlükəsizliyi və Əməliyyat Riskləri Departamenti üzrə vitse prezidenti Robert Vot öz təqdimatında neft və qaz sənayesi tarixində baş vermiş böyük qəzalar barədə məlumat verdi. Bu qəzaların baş vermə səbəbləri və həmçinin, bu tip qəzaların baş verməməsi üçün BP-nin yerinə yetirdiyi təhlükəsizlik tədbirləri haqqında söz açdı. O, tələbələrə belə xətaların baş verməməsi üçün mühəndislərin üzərinə düşən vəzifə və öhdəliklərin yerinə yetirilməsinin vacib olduğunu vurğuladı.\nSonda Robert Vot tələbələri maraqlandıran çoxsaylı sualları cavablandırdı.\nQeyd edək ki, təqdimatda BANM-in 150-dən artıq tələbəsi iştirak edirdi.


Yeni yaradılan İslam kollecləri bu il tələbə qəbulu apara bilməyib\nYeni yaradılan İslam kollecləri bu il tələbə qəbulu apara bilməyib\nAzərbaycanda yeni yaradılan İslam kolleclərinə bu tədris ilində tələbə qəbulunun aparılması mümkün olmayacaq. Yeni kolleclərin binası, pedaqoji kollektivi hələ ki, tam formalaşmayıb. Qəbulun aparılması üçün tələbələrə təhsil üçün şərait yaradılmalıdır. Bu il sadəcə əvvəlki 3 İslam kollecinə tələbə qəbulu aparılır.\nHazırda İlahiyyat məscidində təmir işləri aparılır və Bibiheybət İslam Kollecinin bu məscidin nəzdində formalaşması nəzərdə tutulur.\nQeyd edək ki, Azərbaycan Prezidenti İlham Əliyevin fərmanı ilə mart ayında 8 İslam kolleci yaradılıb. Bunlar Heydər İslam Kolleci, Zaqatala İslam Kolleci, Gəncə İslam Kolleci, Lənkəran İslam Kolleci, Quba İslam Kolleci, Nardaran İslam Kolleci, Bibiheybət İslam Kolleci və Naxçıvan İslam Kollecidir.\nQMİ-nin bu zamana qədər fəaliyyət göstərən üç dini mədrəsəsi var idi. Onlar Zaqatalanın Əliabad qəsəbəsində, Şəki və Bakı şəhərlərində fəaliyyət göstərir. Həmin mədrəsələrə də kollec statusu verilib.(Report)\nMəqalədə : İslam kollecləri\n21-07-2018 14:38 Tələbələrin köçürülməsi ilə bağlı sənəd qəbulu başa çatıb\n21-07-2018 13:40 Riyaziyyat müəllimi olmaq istəyənlərin DİQQƏTİNƏ!\n20-07-2018 15:14 Tələbələrin köçürülməsi ilə bağlı sənəd qəbulu başa çatır


Kənd təsərrüfatı subsidiyalarının yeni qaydada verilməsinə başlanılır\nKənd Təsərrüfatı Nazirliyi payız əkinləri üçün subsidiya almaq istəyən fermerlərin əkin bəyanlarının qəbuluna başlayıb. Nazirliyin İctimaiyyətlə əlaqələr və informasiya təminatı şöbəsindən bildiriblər ki, Elektron Kənd Təsərrüfatı İnformasiya Sistemində qeydiyyatdan keçmiş fermerlər öz elektron kabinetlərinə daxil olub, payız mövsümü üçün əkin sahəsi, əkdikləri məhsul barədə məlumatı daxil etməlidirlər. Bu, fermerlərin 2020-ci ildən yeni qaydalarla alacaqları subsidiya üçün müraciət formasının əsas hissəsidir. Yeni subsidiya qaydaları elektron hökumət sistemi ilə əlaqəli olduğundan fermerlərin əkin bəyanlarında, daxil etdikləri məlumatlarda dürüstlük tələb olunur. Əkin bəyanlarının doğru doldurulması ilə bağlı nazirlik təlimlər təşkil edib, məlumatlandırıcı çap materialları hazırlanaraq fermerlərə verilməsi üçün bütün Dövlət Aqrar İnkişaf Mərkəzlərinə göndərilib (http://akia.gov.az/). Maarifləndirici videoçarx mərkəzi telekanallarda və KTN-nin sosial media səhifələrində yayımlanıb (https://www.youtube.com/).\nQeyd edək ki, yeni qaydalarla veriləcək subsidiyaların əmsalları Aqrar Subsidiya Şurası tərəfindən elan edilib (http://akia.gov.az/). AKİA yeni əmsallarla veriləcək subsidiyanın hesablanması üçün elektron kalkulyator tətbiqi hazırlayaraq saytında yerləşdirib (http://www.akia.gov.az/).


BAŞ NAZİRSİZ İQTİSADİ MÜŞAVİRƏ?! – Novruz Məmmədov Prezidentin müşavirəsinə qatılmadı | AzPolitika — onlayn siyasi-ictimai qəzet\nDərc olunub: 01/08/2019 - 22:42\nBunun konkret səbəbləri məlum olmasa da, qeyd etməyə dəyər ki, ixtisasca fransız dili müəllimi olan Novruz Məmmədovun ölkə iqtisadiyyatı barədə anlayışı və ümumiyyətlə, sosial-iqtisadi sahədə bilik və təcrübəsi barədə nəsə söyləmək çətindir. Hələ ki, onun baş nazirliyi dönəmində ən yadda qalan addımları əsasən cərimə və rüsumların artırılması ilə bağlı qərarları və meşələrdən yabanı meyvələrin, hətta yarpaqların yığılmasına görə cərimələrin tətbiq olunmasına dair qeyri-adi qərarı olub. Xatırladaq ki, cəmiyyətdə narazılığa səbəb olan və ironiya ilə qarşılanan həmin qərar ölkə başçısının göstərişindən sonra elə Novruz Məmmədovun özü tərəfindən geri oxunmuşdu...\nMütəxəssislər isə hesab edirlər ki, prezidentin belə mühüm toplantını daha kiçik formatda keçirməsi ölkə iqtisadiyyatı üçün vacib olan məsələlərə daha yığcam və operativ şəkildə münasibət bildirməyə, qərar və nəticələr çıxarmağa imkan verir. Digər tərəfdən isə bu format ölkə iqtisadiyyatı ilə bağlı həlledici qərarların verilməsində real olaraq əsas rolun və məsuliyyətin kimlərə aid olduğuna dair təsəvvür yaradır...\nİ.Mustafaoğlu 2019-08-01 22:42:42\nHörmtəli cənab Prezident Rabitə Naziriyində özbaşnalıqlar hökm sürür, heç kimdən də qorxuları yoxdur ? Aidiyyatı qurumlarda önların qanunsuz əməllərinə göz yumurlar. Xahiş edirən dəyərli vaxtınızdan 5-dəqiqə ayırıb məni qəbul edəsiniz.\nEtibar 2019-08-01 22:42:42\nSSRİ dövründə Azərybacan iqtisadiyyatı pripiska üzrəinə qurulduğu kimi, indi də həmin qayda ilə hakimiyyət saxta,özü də açıq yalan rəqəmlərlə guya ölkəmiz inkişaf edir deyir.Mən əminəm ki,bu hakimiyyətə yalnız sadəlöv insanlar inanır.\nArdı 2019-08-01 22:42:42\nƏmək müqaviləsinin pozulmasını Rabitə Nazirliyi görməmiş, qanunsuz cavab verməkdən kəçinməmişlər ?Məmur özbaşnalığı nəticəsində ailəm 7-ildir ki,əzab içində yaşayır ? İndi də Rabitə Nazirliyi Əmək Müfəttişliyi Xidmətinin məktubunu saymayır, Məhkəməyə də təsir göstərmişlər ki, müddəti keçib ? Hörmətli cənab Prezident ! Məmurlar özlərinə arxeyin olduqları üçün, şikayətimizə baxmırlar,özlərini "Padşah" hesab edirlər ? Şikayətimizə baxılması üçün məmurlar haqqında tədbirlər görməyinizi Sizdən xahiş edirik...\nƏvvəlki illərdə Dövlət Əmək Müfəttişliyi Xidmətinədə müraciət etmişik,onda da şikayətimizə baxmamışlar,Əlif adlı məmur bildirmişdir ki, həyat yoldaşın qanunsuz işdən azad olunub,ancaq mən qanuni cavab verə bilmərəm,çünki məni işdən azad edərlər.? Nazirlik dəyişildikdən sonra Dövlət Əmək Müfəttişliy Xidməti tərəfindən araşdırma aparılmış və 2019-cu ilin may ayının 3-də cavab verildi ki, həyat yoldaşının əmək müqaviləsi əmək qanunvericiliyin tələbləri pozularaq xitam verilmişdir. Həyat yoldaşımın əmək müqavil\nS.Ənvərqızı 2019-08-01 22:42:42\nHörmətli cənab Prezident!Ünvanınıza saysız-hesabsız müraciət edərək bildirmişdim ki,həyat yoldaşımı məmurun sifarişi əsasında qanunsuz olaraq, Əmr təqdim edilmədən işdən azad ediblər. Araşdırılmadan müraciətlərim Rabitə Nazirliyinə göndərilib, göndərilən məktublara nəzarət sistemi olmadığından, qanunsuz,vətəndaşın dövlətə olan inamını sarsıdan, dövlətimizi, xalqımızı qəlbən sevməyən məmura öz sədaqətliklərini göstərmək naminə təhrif olunmuş cavab verməkdən(öz ərizəsi əsasında işdən azad olunub)kəçinməmişlər\nMux 2019-08-01 22:42:42\nCənab prezidetnt müşavirədə qiymətlərin bahalaşmasına təcili son qoyulması barədə ciddi tapşırıqlar verdi.Ancaq elə nazirlik və qurumlar var ki,prezidentin göstərişlərini icra etmirlər.Mağazalarda,marketlərdə və ən əsası ARAZ super market ticarət mərkəzlərində biyabırçı qiymət artımı gedir.Niyə bunun qarşısını alan yoxdur?\npatriot 2019-08-01 22:42:42\nsiz elə danişirsiz nə istəyirsiz baş cox baş olan nazirimizdən ğuya orda oturanlar nəsə və nəyisə kəşf edib cixiblar ora elə belə caqiriblar ğəliblər oturublar ğediblər filmin sonu\nfikrət 2019-08-01 22:42:42\nbaş nazir baş sindirir fikirləşirki hansi ğilə meyvəyə hansi ota hansi ğöbələkə qadaqa qoyum ğündəmdə olum bambili\nTürk oğlu 2019-08-01 22:42:42\nMübariz 2019-08-01 22:42:42\nArifin rəyi ilə razılaşaraq əlavə etmək lazımdır ki,hakimiyyətin bütün orta və yuxarı təbəqələri hamısı biri-biri ilə bağlı məmurlardır və hər biri korrupsionerdir.Sual olunur,nıə üçün 14 il bundan əvvəl qəbul olunmuş "Korrupsiyaya qarşı mübarizə haqqında" Qanunu dövlət apparatında işləyənlərin hamısı tapdalayır.Bu qanun qohumların birinin digərinin rəhbərliyi altında işləməyi qadağan edir və hamısındən özünün və gailəsinin gəlirlərini bəyan etməlidir.Amma onlar xalq hörmətsizlikd\nYengibar 2019-08-01 22:42:42\nO baş naziri heç görmeseler yaxşıdır.\nVətəndaş 2019-08-01 22:42:42\nBizdə,yəni Azərbaycanda kadrlar belə seçilib yerləşdirilir (Rabitə,Sosial təminat,Rənd təsərrüfatı,mədəniyyət,idman... və baş nazir ) Afərin belə çeçimə!\nt.ədalət 2019-08-01 22:42:42\nBaş nazir fransız dili müəllimidir.İqtisadi müşasvirədə nədən danışacaq?Ola bilsin ki,Prezidentin növbəti yenilənmə sərəncamı ilə təhsil naziri olsun.\nArif 2019-08-01 22:42:42\nBaş nazir olan kəs güclü şəxsiyyət olmalıdır. Öz fikri,ideyası güclü qabiliyyəti və fərasəti olmalıdır ki, nə isə bir xeyirli iş görə bilsin. Bizdə vəzifələrə o insanlar götürülür ki, şkalaya uyğun olsun. 1-ci müəyyən regiyondan olmalıdır. Və eyni zamanda müsbət yox mənfi kriteriyalara uyğun gəlməlidir. Yəni yeri gələndə susmalı, ağa qara deməyi bacarmalıdır. Rüşvət korrupsiya talana da ki, göz yummalı və özü də heç olmasa azdan-çoxdan çırpışdırmağı bacarmalıdır.\nMehdi 2019-08-01 22:42:42\nHacibala demiş,deyirem bu Hacibalaynan,baliq Hafiz debata cixalar.Neteri olar sizce ay sehr yazanlar.Onlara duz 10 milyon adam baxar.Ikiside cox aqili,savadli medeniyyetli intelleqtual adamlardi.\nMister X 2019-08-01 22:42:42\nMurad 2019-08-01 22:42:42\nBelke, Ramiz Mehdiyev ve Novruz Memmedov pensiyaya chixiblar ?\nEJDER 2019-08-01 22:42:42\nGELMIR...HEC OLMASA MUAVINI HACIBALANI GONDERERDI,BIZ AZ KEFIMIZ ACILARDI.ARTUR OTUZ IL ANCAQ DUZLU XIYARLA BIZI ANALOQU OLMAYAN INKIWAFA APARDI,BU NE EDEJEK...NECUN MUSALMAN OLMAQ ,ISTEMIRSEN.BRAVO,SARAKOZI ,NECUN MUSALMAN ILMAQ ISTEMIRSEN,LUKAWENKO CANI\nBaş nazir ixtisasca filoloqdur və heç vaxt sosial-iqtisadi məslələrlə məşğul olmayıb.Odur ki,bu sahələrdə heç bir səriştəsi olmayan Novruz Məmmədov sadəcə müqəvva kimi bu vəzifəni daşıyır. Əslində isə onun elə əsas vəzifəsi ölkənin sosial-iqtisadi problemləri peşəkarcasına bilməli və Nazirlər Kabinetinin iclaslarında həll etməlidir. Bir sözlə Nazirlər Kabimneti prezident administrasiyasının şöbəsi sayılmalıdır\nMirzə AĞ 2019-08-01 22:42:42\nFransanın "Legion" ordeni düşmədi bu fağlra... vay, vay!


«Azadlıq» blokunun Göyçayda mitinqinə imkan verilmədi\n2022, 03 İyul, bazar, Bakı vaxtı 08:56\nCəlil Bəşirov Zərdab rayonunun Xanmədli kəndindəki evinə bir qrup adamın basqın etdiyini bildirir «Azadlıq» seçki blokuna daxil olan partiyaların Göyçay rayon şöbələrinin avqustun 6-da keçirmək istədiyi mitinqə icazə verilməyib.\nMüsavat Partiyası Göyçay rayon təşkilatının sədri Əbülfəz Əliyevin «Azadlıq» radiosuna verdiyi məlumata görə, onlar rayon Mədəniyyət şöbəsinin qarşısında aksiya keçirməyə cəhd etsələr də, polis bunun qarşısını alıb.\nCənab Əliyev bildirir ki, bir neçə mitinq fəalı rayon Polis İdarəsinə aparılıb: «İzahat alınandan sonra sərbəst buraxılıblar».\nAXCP Mətbuat Xidmətinin yaydığı məlumatda isə 15 nəfər mitinq iştirakçısının saxlandığı bildirilir.\nGöyçay İcra Hakimiyyəti başçısının müavini Ədalət Dövlətov isə deyir ki, rayonda hər hansı aksiya keçirilməsi və kiminsə saxlanması barədə məlumata malik deyil: «Rayon İcra Hakimiyyəti müxalifətçilərə stadionda mitinq keçirməyə icazə versə də, onlar bundan imtina ediblər».


"Turizm mekanları da hazırdır, beledçiler de" – BAKI – 2015 - Azadliq Xeber\n“Turizm mekanları da hazırdır, beledçiler de” – BAKI – 2015\n07.05.2015 / 14:20 xeber –\n“Akkreditasiyadan keçənlərə bundan sonra 5 il da bələdçi işləməyə xüsusi icazə veriləcək”\nAvropa Oyununa sayılı günlər qaldıqca turistlərin sevimli məkanı olan Bakının qədim küçələri daha da qələbəlik olub. Qarşıdan gələn ay oyunların başlaması ilə əlaqədar turist sayı birə beş artacaq. Bəs görəsən, turistlərə ölkəmizi bəyəndirmək, şəhərimizi tanıtmaq üçün yetərincə bələdçilərimiz varmı?\nMədəniyyət və Turizm Nazirliyinin xüsusi tədbirlər planına uyğun olaraq, bələdçilər və onların hazırlığı ilə Turizm və Menecment Universiteti məşğul olur. Universitetin tədris işləri üzrə prorektoru Eldar Aslanovun sözlərinə görə, Avropa Oyunlarında peşəkar bələdçilərə tələbin çox olacağını nəzərə alaraq, sözügedən universitetin və xarici dillər öyrədilən bir neçə ali məktəbin – Xarici Dillər, Bakı Slavyan, Bakı Dövlət Universitetinin xarici dil səviyyəsi yüksək olan tələbələrindən də könüllülər kimi istifadə ediləcək:\n– Bununla bağlı nazirliyin nümayəndəliyi və ölkəmizin qocaman bələdçiləri ilə birgə həmin universitetlərdə görüşlər keçirdik. Tək Xarici Dillər Universitetindən 80-ə yaxın tələbə seçilib. Məndə olan son məlumata görə, artıq lazım olan nöqtələrdə, lazım olan istiqamətlər üzrə tələbələr və peşəkar bələdçilər yerləşdirilib. Tam əminliklə deyə bilərəm ki, Avropa Oyunları vaxtı bizim bələdçi sıxıntımız olmayacaq.\nMədəniyyət və turizm nazirinin qərarı ilə Azərbaycanda ilk dəfə olaraq, Turizm və Menecment Universitetində Turizm Bələdçilərinin Akkreditasiya Komissiyası yaradılıb. Bu komissiya Azərbaycanda turizm bələdçilik fəaliyyəti ilə məşğul olmaq istəyən bələdçilərin akkreditasiyası ilə məşğul olur. Akkreditasiyadan keçən şəxslərə 5 il müddətinə bələdçi işləməyə xüsusi icazə verilir.\nBələdçi işləmək istəyən şəxslərə universitetdə pulsuz kurslar keçilir. Kursu keçən şəxslər imtahandan da uğurla keçəndən sonra akkreditasiya olunur, sertifikat və şəhadətnamələr verilir. Hər bir bələdçi şəhadətnaməsində qeyd olunan marşrut üzrə, qeyd olunan dildə bələdçilik edə bilər.\nBu gün Azərbaycanda akkreditasiyadan keçmiş 50-ə yaxın bələdçi fəaliyyət göstərir. Rus və ingilis dili çoxluq təşkil etsə də, fransız, ispan, alman, ərəb, türk, polyak, çin və s. dilləri bilən bələdçilər də var. Ümumdünya Turizm Bələdçiləri Assosiasiyasının razılığı əsasında milli akkreditasiyadan keçmiş 20-ə yaxın bələdçiyə təkrar kurslar keçilib və kursları bitirənlərə əlavə beynəlxalq sertifikat da verilib. Bundan başqa, Azərbaycanda sovet dövründən qalmış təqribən 10 bələdçi də var. Onlar “Fəxri bələdçi” kateqoriyası kimi akkreditasiya olunublar.\n– Kimlər bələdçi ola bilər?\n– Ali təhsili olan və hər hansı bir xarici dili bilən Azərbaycan vətəndaşları. 3 şərti ödəyən şəxslər ümumi dünya görüşündən imtahan verir. Ondan sonra onlar 3 aylıq kursa başlayırlar. 2 ay nəzəri, 1 ay praktika. Nəzəri kursda Azərbaycanın siyasi, hüquq sistemi, iqtisadiyyatı, mədəniyyəti, tarixi abidələri, təbiəti, mətbəxi və etnoqrafiyası öyrədilir.\nBələdçi turistlərdə təəssürat yaradan, turistlərə ölkə, onun tarixi, mədəniyyəti, siyasi sistemi, ümumiyyətlə, o ölkə haqqında bütün məlumatları verəcək şəxsdir. Turistlərə səhv, iki mənalı məlumat verilməməsi, ölkənin real tarixi haqqında düzgün danışılsın deyə, onlar mütləq Azərbaycan vətəndaşı olmalıdır. Azərbaycanda təhsil alan xarici tələbələr bələdçi kimi fəaliyyət göstərə bilməzlər.\nMədəniyyət və Turizm Nazirliyinin mütəxəssisləri bələdçilər üçün xüsusi bələdçi mətnləri də hazırlayıb. Bələdçi məlumat – soraq kitabçalara müvafiq dövlət orqanları, təşkilatlar rəy verib.\nBundan əlavə, prorektor bildirir ki, turizm şirkətləri də turist qruplarını qəbul etməyə hazırdırlar:\n– Onların sərbəst işləyən bələdçilərlə müqavilələri var ki, ehtiyac olunan təqdirdə növbəli şəkildə turistlərlə işləyəcəklər. Həmçinin, bütün qoruqların, muzeylərin ştatlı bələdçiləri də, ora gələn turisti qəbul edib həmin turizm obyektinin tarixi haqqında ətraflı məlumat verə biləcək. Habelə, bölgələrin də turizm obyektlərinin də öz bələdçiləri var. Onları da nəzərə alsaq, Avropa oyunlarında yüzlərlə bələdçi turistlərə xidmət göstərəcəklər.\nBakıda, İçərişəhər Dövlət Tarix – Memarlıq Qoruğunda, Atlet kəndində informasiya mərkəzləri fəaliyyət göstərir. Bu mərkəzlər vasitəsi ilə paytaxtımıza gəlmiş turistlər və ya idmançılar onlara həvalə olunmuş bələdçi könüllülərin köməkliyi ilə getmək istədikləri istiqamət üzrə müvafiq bələdçilər, bələdçi ofisləri ilə əlaqə saxlaya biləcəklər. Odur ki, nəinki Bakı, Azərbaycanın bütün turizm məkanları turistləri qəbul etməyə hazırdır.


Nur-az.com - Aqrar ölkə südü də xaricdən alır…\nAqrar ölkə südü də xaricdən alır…\nKənd təsərüfatına qoyulan milyonlar niyə bəhrə vermir?\nRövşən Ağayev: «Xərclənən hər manatın effektivliyi yoxlanmalıdır amma yoxlamırlar»\nAzərbaycanın istehlak bazarında satılan südün əsas hissəsi ölkəyə idxal olunan məhsulun payına düşür. Kənd Təsərrüfatı Nazirliyi heyvandarlıq məhsullarının istehsalı, emalı, damazlıq işi və otlaqlar şöbəsinin müdiri Çingiz Fərəcov belə deyib.\nŞöbə müdiri rəqəmi qənaətbəxş hesab etmir. O, yerli ticarət şəbəkəsində satılan süd məhsullarının 30 faizinin yerli, 70 faizin isə idxal olduğunu deyir: "Nəzərə alsaq ki, adambaşına 72 litr süd istehlak edilməlidir, o zaman bu sahədə fəaliyyət göstərən yeni istehsal müəssisələrinin yaradılmasına böyük ehtiyac olduğu diqqət çəkir".\nBudjet.az saytının məlumatına görə, 2012-ci ildə dövlət büdcəsindən kənd təsərrüfatı sahəsinə toplam 410 557 614 (410 milyon 557 min 614 AZN) manat maliyyə ayrılıb. Kənd Təsərrüfatı Nazirliyinin rəsmi saytında isə “2008-2015-ci illərdə Azərbaycan Respublikasında əhalinin ərzaq məhsulları ilə etibarlı təminatına dair Dövlət Proqramı”nın həyata keçirilməsi üzrə 2011-ci ildə görülmüş işlər barədə məlumat dərc olunub. Məlumatda bildirilir ki, ölkədə heyvandarlığın intensiv texnologiyalar əsasında inkişaf etdirilməsi üçün Ağdam rayonunun Əfətli, Kürdəmir rayonunu Atakişili, Saylanın Kürqaraqaşlı, Ağcabədinin Ağabəyli, Qubanın Nügədi və Pirvahid kəndlərində, eləcə də Şəki şəhərində iri südçülük-maldarlıq təsərrüfatları yaradılıb. Respublika Süni Mayalanma Mərkəzində ətlik istiqamətli aberdin-anqus cinsindən olan heyvanlardan toxum istehsal edilərək süni mayalanma texniklərinə verilir. Həmin toxumlarla kənd və qəsəbələrdə yerli heyvanlar Bərdə, Gədəbəy və digər rayonlarda heyvanların kökəldilməsi işi davam etdirilir. Bunun üçün maldarlıq təsərrüfatları yaradılır, süni mayalandırılır və alınan balalar kökəldilir.\nİqtisadçı ekspert Rövşən Ağayevə görə problem hesabatlılığın olmamasındadır: "Hesablama Palatası əslində keyfiyyət hesabatı verməlidir, ancaq yoxlamır. Effektiv idarəetmə, effektiv xərclənmə o deməkdir ki, xərclənən hər manatın effektivliyi yoxlanmalıdır. Yoxlamırlar. Bütün bunlar olmadığına görə məmur fikirləşir ki, mən 7-8 il işləyəcəm. Heç kim məndən şübhələnməyəcək. Nə Maliyyə Nazirliyi, nə də Hesablama Palatası təvtiş aparıb məndən keyfiyyət hesabatı tələb etməyəcək. Bütün bunların səbəbidir ki, bu gün kənd təsərrüfatının heç bir sahəsində inkişaf yoxdur".\nEkspert eyni zamanda, hökumətin ərzaq təhlükəsizliyi məsləsindəki ən böyük problemini heç vaxt vəziyyətin nə yerdə olduğunu etiraf etməməsində görür: "Bəlkə də yeni nazir köhnə nazirin işini təqdim edərək vəziyyət ağır olduğunu göstərmək istəyir. Dünyada ərzaq təhlükəsizliyi üçün bir neçə məhsul var ki, onlardan biri də süd və süd məhsullarıdır"./bizimyol/


Naxçıvanda hərbçi ürək çatışmazlığından vəfat etdi\n“Hafka”nın 1,5 milyon borcu var, qərarın ev dustaqlığına dəyişdirilməsini istəyir\nAğ Ev: Bayden fevralın 7-də Şoltsla görüşəcək\nErmənistanda Konstitusiya islahatı ilə bağlı yeni qurumun heyəti açıqlanıb\nRusiya XİN: “Delimitasiyanın başlanması münasibətlərin normallaşdırılmasına töhfə olar”\n“Müharibə dövründə İsrail ABŞ-ın Azərbaycana silah göndərməməklə bağlı xahişini rədd edib”\nSon sutkanın yoluxma rəqəmləri açıqlandı\nRusiya XİN: “NATO-nun 5 qeyri-nüvə ölkəsində ABŞ-ın 200-ə yaxın atom bombası var”\nTürkiyə XİN başçısı: “Biz Rusiya və Ukrayna liderləri ilə görüşlərin tezliklə keçirilməsini istəyirik”\n“Nikol Paşinyan Türkiyəyə səfər edəcəyinə söz verib”\nMüxalif bloger Tural Sadıqlı axtarışa verildi\n“Qırmızı diplomun heç bir üstünlüyü yoxdur” – Rektor\nXəbər 29/11/2021 11:47\n50-yə yaxın ölkədən 200-ə qədər nümayəndənin iştirak etdiyi təsis iclasını Azərbaycan Milli Məclisinin sədri Sahibə Qafarova açıb. S.Qafarova, qeyd edib ki, 60 il ərzində araşdırılmamış qalan bir ölçünün – üzv ölkələr arasında əməkdaşlığın parlament ölçüsünün əsası qoyulur: “Hazırda bəşəriyyət son dərəcə çətin günlərdən keçir. Ayrı-seçkiliyin, irqçiliyin və ksenofobiyanın, beynəlxalq hüquqa etinasızlıqla müşayiət olunan siyasi gərginlik və böhranların artması, hələ də davam edən COVİD-19 pandemiyası və onun sosial-iqtisadi mühitə mənfi təsirləri, iqlim dəyişikliyi və digər qlobal miqyaslı çağırışlar bütün dünyada səylərin multikulturalizm, beynəlxalq əməkdaşlıq və həmrəylik ruhunda səfərbər olunmasını zəruri edir. Cari ilin 17 noyabrında Qoşulmama Hərəkatının təşəbbüsü ilə BMT Baş Assambleyasının üçüncü komitəsi səs çoxluğu ilə COVİD-19-a qarşı vaksinlərin ədalətsiz paylanmasına dair qətnaməni qəbul edib”.\nAzərbaycan parlamentinin rəhbəri bildirib ki, bu gün təsis edilən Parlamentlər Şəbəkəsi Qoşulmama Hərəkatının ideya və prinsipləri barədə məlumatların qurumun üzv dövlətləri və xalqları arasında yayılmasına və təbliğinə töhfə verəcək: “Bununla yanaşı, təşkilat üzv dövlətlərin parlamentləri arasında əməkdaşlıq platforması rolunu oynaya bilər. Parlamentlər Şəbəkəsi sülh, təhlükəsizlik, insan hüquqları və inkişafla bağlı parlament təcrübəsinin mübadiləsinə də imkan yaradacaq, qurumun böyük tədbirlərində bəyannamə sənədlərinə uyğun olaraq Qoşulmama Hərəkatına üzv dövlətlərin vəzifə və öhdəliklərinin gerçəkləşdirilməsinə parlament dəstəyi verəcək”.\nOxumağa dəyər: Qırğızıstan-Tacikistan sərhədində atışma olub\nAçar sözlər:Azərbaycan, Bakı, BMT, çağırış, İlham Əliyev\nTürkiyə Prezidenti Rəcəb Tayyib Ərdoğanın sədrliyi ilə Milli Təhlükəsizlik Şurasının iclası keçirilib. Iclasda Ermənistanla münasibətlərdə…\nBu gün “N” saylı hərbi hissədə taqım komandiri vəzifəsində xidmət edən 1995-ci il təvəllüdlü İsmayıllı…\nTanınmış iş adamı, “Bakı” futbol klubunun sabiq prezidenti Hafiz Məmmədovun barəsində həbs qətimkan tədbirinin dəyişdirilməsi…\nTürkiyə Prezidenti Rəcəb Tayyib Ərdoğan fevralın 3-də Ukraynaya səfər edəcək. Bu barədə Türkiyə liderinin ofisi…\nMilli Məclisin yaz sessiyasının fevralın 1-də keçiriləcək ilk plenar iclasının gündəliyi açıqlanıb. İclasın gündəliyinə 12…\nErmənistan Konstitusiya Dəyişikliyi Şurasının yeni heyəti elan edilib. Üzvlərin siyahısı baş nazir Nikol Paşinyanın bugünkü…\n“Rusiya Azərbaycan-Ermənistan sərhədinin delimitasiyası, sonradan isə demarkasiyasına dair ikitərəfli komissiya yaratmağı nəzərdə tutan Azərbaycan, Rusiya, Ermənistan…\nBaş Mütəşəkkil Cinayətkarlıqla Mübarizə İdarəsinin əməkdaşları narkotik vasitələr və pulemyot satmaq istəyən şəxslərə qarşı Qaradağ…\nRusiyanın xarici işlər naziri Sergey Lavrov fevralın 3-də Çinə səfər edəcək. Bunu Rusiya Xarici İşlər…\n21:42 Türkiyə Milli Təhlükəsizlik Şurası Ermənistanla əlaqələrin bərpasını müzakirə edib\n21:20 Qırğızıstan Tacikistanla sərhəddə yaşayan 60 ailənin təxliyə edildiyini bildirib\n21:18 Tacikistan hərbçiləri Qırğızıstanla sərhəddə gücləndirilmiş rejimə keçib


Qruplar Uzre Fenler | Hər Qrup Üçün Fənnlər ✔\nHome/Təhsil Xəbərləri/Qruplar uzre fenler\nQruplar uzre fenler və ən yeni qaydalarla Təhsil.com.az saytı vasitəsilə tanış ola biləcəksiniz.\nQeyd edək ki, ali məktəbə qəbul 5 ixtisas qrupu üzrə imtahan verilməsi əsasında aparılır. Hər il tərtib edilən sualların sayında dəyişiklik gözlənilir.\nQruplar uzre fenler hansılardır?\nQruplar uzre fenler ilə tanış olaq;\n1-ci qrup üzrə; kimya, riyaziyyat, fizika, xarici dil, Azərbaycan dili, riyaziyyat fənnlərindən,\n2-ci qrup üzrə; Azərbaycan dili, coğrafiya, riyaziyyat, xarici dil, tarix, riyaziyyat fənnlərindən,\n3-cü qrup üzrə; Azərbaycan dili, ingilis dili, riyaziyyat, ədəbiyyat, tarix, Azərbaycan dili fənnlərindən,\n4-cü qrup üzrə; kimya, fizika, riyaziyyat, Azərbaycan dili, xarici dil, biologiya fənnlərindən imtahan verərək arzu etdiyiniz fakültəyə daxil ola bilərsiniz.\nHal-hazırda imtahanlar 2 mərhələli şəkildə keçirildiyi üçün bir fənndən hər ikш mərhələdə imtahan vermək lazım gəlir. Bir tək IV qrupdakı fənnlər istisna olmaqla.\n1-ci qrup fənnləri bir çox şagirdin diqqətini çəkdiyi üçün demək olar ki, ən çox qəbul üzrə müraciət bu qrup üzrədir. Həmçinin I qrupun seçilməyinin digər bir səbəbi fərqli sahələri özündə birləşdirən ixtisaslara sahib olması, gələcəkdə daha perspektivli işlərdə çalışmaq imkanının qazanılmasıdır.\n2 ci qrup fənnləri içərisində həm humanitar, həm də dəqiq fənnlər vardır. Bu qrupa qəbul üçün qeydiyyatdan keçən şagirdlərin sayı digər qruplar ilə müqayisədə daha aşağı göstəriciyə sahib olur adətən. 2 ci qrup fənnləri sayəsində siz həm tariximizə, həm də coğrafiyamıza daha yaxşı bələd olacaqsınız.\n3-cü qrup fənnləri isə ən çox bir-birinə yaxın olan humanitar fənnlərin birləşməsindən yaranmışdır. Ən çox müraciət edilən və ən çox perspektivli sahələrin daxil olduğu qruplardan olduğu üçün keçid balı heç bir zaman çox da aşağı endirilmir. 3 cü qrup fənləri eyni zamanda güclü yaddaş və əzbərçilik tələb etdiyi üçün çətin hesab olunur.\n4-cü qrup fənnləri dəqiq fənnlər toplusundan ibarət olduğu üçün bu qrup ən çətin qrupdur hesab edilir. IV qrupun keçid balı da hər zaman yüksək olmuşdur. Təbii ki, ixtisaslara görə keçid balı dəyişir.\n5 ci qrup fənnləri asan hesab olunsa da, burada qabiliyyət imtahanının da bu qrupa daxil olması şagirdlərin narahatlığına səbəb olur. Bu qrupu seçməklə siz ya universitetdə, ya da kollec və texnikumlarda təhsil ala biləcəksiniz. Fənnlər və qəbul imtahanının olması əsla sizi qorxutmasın. İncəsənəti sevənlər və istedadlı gənclərimiz üçün üz tutulması ən səmərəli fakültələr məhz bu qruplara daxildir.Artıq siz qruplar üzrə fənnlər ilə tanış oldunuz.\nQeyd edək ki, hər qrupa müxtəlif ixtisaslar daxildir. I qrupa daxil olan ixtisaslar daha çox müəllimlik, IT, mühəndislik yönümlüdür. Əgər ki, dəqiq fənnləri sevirsinizsə, bu sahədə kifayət qədər biliyə sahibsinizsə, texnologiya sahəsinə marağınız varsa, 1-ci qrup sizin seçiminiz olmalıdır. II qrupda daxil olan ixtisaslar daha çox iqtisadiyyat, müəllimlik, sosiologiya, turizm kimi sahələri əhatə etdiyi üçün bu sahələrə marağı olan gənclərimiz bu istiqamətdə irəliləməlidir.III qrupu adətən humanitar fənnləri sevənlər seçir. Bu qrup olduqca perspektivli ixtisaslara; hüquqşünasılıq, dinşünaslıq, jurnalistika, müəllimlik və s sahibdir. IV qrup tibbi yönümlüdür. Burada demək olar ki, yalnızca dəqiq fənnlərdən imtahanlar verilir. Həkimlik, psixoloq, kimya, müəllimlik kimi ixtisaslara yiyələnmək üçün bu qrupu seçməyiniz tövsiyə edilir. V qrup yeni yaradılmışdır və incəsənət yönümlüdür. Bu qrup seçənlər musiqi müəllimi, dizayner, musiqişünaslıq kimi fakültələrdə təhsil ala bilər. Bir çox sahələrə investisiyalar yatırılır.\nTəhsilin sosial və iqtisadi məqsədi vardır. Hər bir xalq yaşayış tərzini, mədəniyyətlərini, dəyərlərini təhsil ilə öyrənir, təhsil vasitəsilə dünyaya çatdırır. Təhsilin əsas funksiyası, ictimai davamlılığı, mədəni dəyərləri və bütövlülüyü təmin etməklə, texnoloji inkişafdan asılı olan mədəniyyətin inkişafını təmin etməklə savadlı fərdlər yetişdirməkdir. Təhsilin digər bir məqsədi insanın özünün qabiliyyətlərini maksimuma çatdırmaqdan başqa, yeni qabiliyyətlər bəxş etməkdir. Təhsilin əsas məqsədlərindən biri də yeni nəslin və millətin maraqlarına, ehtiyaclarına, yeni kəşflərin edilə bilməsinə, insanların həyat şəraitinin yaxşılaşdırılmasına xidmət etməkdir.\nSeyid Əzim Şirvaninij dediyi kimi; Təhsil xəzinədir, əmək onun açarı.


Müxalifət üçün siyasət bitdimi?\nMəşhur demokratiya nəzəriyyəçilərindən biri Karl Popper yazırdı ki, hələ heç kimə siyasi partiyalarsız demokratiya qurmaq nəsib olmayıb. Doğrudan da, siyasi partiyalar nə üçün lazımdır? Siyasi partiyalar insanlara seçim imkanı verir, onların köməyilə insanlar siyasətdə bəyəndikləri vektorlara, istiqamət və təmayüllərə münasibət bildirir, siyasi mühitin bu və ya digər komponentini seçirlər. Bu ölkənin hakimiyyəti Popperin və ya digər bir filosofun rəyinə elə bir ehtiyac duymur, onlar daim azadlıqdan çəkinən, həmişə azadlığa əvəz və alternativ axtaran, bütün proseslərə bir qayda olaraq geopolitikanın sərt prizmasından baxan rus filosofları Duqinin və digərlərinin «reseptlər»inə və «tövsiyə»lərinə üstünlük verirlər. Təsadüfi deyil ki, seçki günü və bundan bir qədər sonra MDB-dən olan müşahidəçilərə gen –bol efir vaxtı verilmişdi. Öz ölkələrində normal seçki görməyən bu insanlar təriflərə o qədər aludə olmuşdular ki, hətta biri qayıtdı ki, Qərb dövlətləri, özlərini azad hesab edən ölkələr demokratik seçki keçirməyi Azərbaycandan öyrənməlidir! Doğrudan da, insan reallıq hissini itirəndə nə desən deyə bilər, nə desən edər, çünki o, ölçüləri, meyarları unudur. Tele-debatların birində namizədlərdən biri ölkə üçün «Yaltaqlığın qadağan olunması haqqında» qanunun qəbul edilməsinin zəruriliyindən danışırdı. Bu baxımdan normal adam MDB müşahidəçisinin sözlərini ya yaltaqlıq, ya da zarafat kimi qəbul edər, normal jurnalist isə bu sözləri efirə verməzdi. Amma bu ölkədə ən ucuz yaltaqlıq belə ciddi qəbul edilir və hətta stimullaşdırılır.\nBəzi proqnozlara görə, bundan sonra müxalifət öz qəzetlərini qoruyub saxlaya bilsə, bunun özü böyük işdir. Bəlkə də, belədir. Amma vaxt var idi ki, müxalifət tək bir qəzetlə diktaturaya qarşı duruş gətirə bilirdi. Özü də bu, çox da uzaq keçmişdə olmayıb. Görən, indi nə olub?\nBelə bir ölkəyə Avropa dəyərlərinə üstünlük verən, siyasi müstəqillik nümayiş etdirən müxalifət lazımdırmı? 1993-cü ildə bir türk jurnalisti H. Əliyevdən soruşdu ki, demokratiya bitdimi? H. Əliyevin təxmini cavabı bu oldu ki, demokratiya hələ bundan sonra olacaq! Budurmu demokratiya? İndi bəziləri elə bir vəziyyətə gəliblər ki, hətta H. Əliyev dövrü üçün nostalji keçirir və İlham Əliyevin onun yolundan kənarlaşdığını bildirirlər, amma yol elə həmin yoldur – saxtalaşdırılmış seçkilər, üzücü məhkəmələr, həbslər! 1995 –ji il və ilk parlament seçkisi – Müsavatdan heç kim, AXCP- dən isə iki nəfər mandat aldı! 2000-ci il – Müsavatdan bir nəfər, AXCP-dən isə yenə də 4 nəfər mandat aldı! 2005-ci il – Müsavatdan 3 nəfər mandat aldı, AXCP-dən isə heç kimə bu müyəssər olmadı! Nəhayət, 2010 –cu il – nə Müsavat, nə də AXCP mandat ala bilmədi! Budur, siyasi ardıcıllıq və siyasi varislik, bəli, yol elə həmin yoldur...\nÖtən illərə qısa nəzər salanda görürsən ki, heç nə dəyişməyib – müxalifətçi deputatlar parlamentin zalında həmişə çox seyrək görünüblər. Əslində bu gün parlamentdə olmaq elə bir siyasi divident gətirmir – bəli, söndürülmüş mikrofonu döyəcləmək, sıralar arasında gəzişmək, əl – qolunu yelləyərək nə isə demək elə bir maraq və diqqət oyatmır. Deputatların qibtə ediləsi bir üstünlüyü varsa da, o da onların imtiyazlarıdır – mənzil, maşın, maaş və bir də təqaüd, daha heç nə yoxdur, Prezident Administrasiyasında adi referent işləyənlər belə onlardan daha mühüm və daha vacib işlərlə məşğuldurlar.\nBİR QƏZETLƏ AVTORİTARİZMƏ QARŞI\nMüxalifətin öz təcrübəsi gələcək üçün müəyyən nəticələr çıxarmağa imkan verir. Düzdür, bədbin proqnozlar da var. Bəzi proqnozlara görə, bundan sonra müxalifət öz qəzetlərini qoruyub saxlaya bilsə, bunun özü böyük işdir. Bəlkə də, belədir. Amma vaxt var idi ki, müxalifət tək bir qəzetlə diktaturaya qarşı duruş gətirə bilirdi. Özü də bu, çox da uzaq keçmişdə olmayıb. Görən, indi nə olub?\nHANSI PARTİYALAR MALİYYƏLƏŞDİRİLƏCƏK?\nBəzi mülahizələrə görə, heç bir siyasi blokun qeydiyyata alınmaması və bir də əsas blokun parlamentə buraxılmaması həm də onunla bağlıdır ki, yaxın vaxtlarda partiyaları dövlət tərəfindən maliyyələşdirmək məsələsi gündəliyə gələcək. Həmin vaxt, təbii ki, parlamentdə təmsil olunan partiyalara üstünlük veriləcək. Bununla bağlı nə demək olar? Düzdür, bu söhbətlər çoxdan gedir, amma hələ ki ciddi bir cəhd müşahidə olunmur, amma istisna deyil ki, bu məsələ də gündəliyə gəlsin, çünki artıq QHT-lər, KİV-lər maliyyələşdirilir və ola bilsin, partiyalar da nə vaxtsa bu sıraya qatılsın, belə bir perspektiv hakimiyyət üçün həm də bəzi partiyaları tam özününküləşdirmək baxımından da şirnikləndirici görünə bilər. Rusların bir məsəlində deyildiyi kimi: şeytan nə ilə zarafat etmir ki?


525-ci Qəzet - Emin Əmrullayev Darxan Kıdırəli ilə görüşdü - Fotolar\nEmin Əmrullayev Darxan Kıdırəli ilə görüşdü - Fotolar\nTəhsil naziri Emin Əmrullayev Beynəlxalq Türk Akademiyasının prezidenti Darxan Kıdırəli ilə görüşüb.\n525.az xəbər verir ki, görüşdə Təhsil Nazirliyi və Beynəlxalq Türk Akademiyası arasında təhsil sahəsində əməkdaşlığın cari vəziyyəti və gələcək perspektivləri müzakirə edilib.\nE.Əmrullayev 44 gün davam edən Vətən müharibəsinin şanlı zəfərlə yekunlaşdığı, bu dövr ərzində Ermənistan silahlı qüvvələrinin Azərbaycanın dinc əhalisinə qarşı təcavüzü, müxtəlif şəhər və rayonlara raket zərbələri endirilməsi nəticəsində 10 məktəblinin həlak olduğu, 16 məktəblinin yaralandığı və 50 təhsil müəssisəsinin dağıntılara məruz qaldığı barədə məlumat verib.\nD.Kıdırali bu səfərin hərbi toqquşmaların davam etdiyi bir vaxtda planlaşdırıldığını, lakin qələbəyə təsadüf etməsinin məmnunluq doğurduğunu bildirib, bu xüsusda Beynəlxalq Türk Akademiyası adından təbriklərini ifadə edib.\nO, Qazaxıstan Respublikasının hökuməti ilə Türk Akademiyası arasında Türk Akademiyasının yerləşdirilməsi şərtləri və qaydaları haqqında saziş imzalanıldığını nazirin diqqətinə çatdırıb.\nD.Kıdırali Türk Akademiyasının qazax dilində nəşr etdiyi “Qarabağ - Azərbaycanın incisi: tarixi mədəniyyəti, təbiəti”, “Azərbaycan Xalq Cümhuriyyəti - 100” və digər yeni nəşrlərini nazirə təqdim edib.\nE.Əmrullayev Akademiyanın yeni nəşrlərinin türk dünyası üçün dəyərli töhfə olduğunu vurğulayıb, həmçinin Qazaxıstan Respublikasının hökuməti ilə Türk Akademiyası arasında sazişin imzalanması və Akademiyanın tam fəaliyyətə keçməsi üçün hüquqi proseduraların yekunlaşması münasibətilə D.Kıdırəlini təbrik edib.


Eynşteynin qeyri-adi təcrübələri – MARAQLI | 24saat\nEynşteynin qeyri-adi təcrübələri – MARAQLI\nXX əsrin ən böyük alimlərindən olan Albert Eynşteynin inqilabi nəzəriyyələri elmin inkişaf tempini hər zaman dəyişib.\nEynşteynin özəlliklərindən biri də çətin elmi müddəaları gündəlik həyat məsələləri ilə ustalıqla əlaqələndirməsi idi. Alimin özü bu təcrübələrinə xüsusi ad verib, onların fərqindən bəhs etmişdi.\nModerator.az Eynşteynin çətin elmi nəzəriyyələrinə cığır açan bir neçə qeyri-adi təcrübəsini oxucularla bölüşür:\n1-Xəyalınızda bir işıq şüasını təqib edin:\nO, hələ 16 yaşında olarkən bu anlayış üzərində düşünməyə başlayıb – kosmosa doğru hərəkət edən bir işıq şüasını təqib etsək, nə olar? Alimin fikrincə, əgər işığı yaxalamaq mümkün olsa, onun donduğunun fərqinə varacağıq. Amma bu zaman o donduğu üçün özünün işıq funksiyasını itirəcək.\nNəyahət, o, işığın heç zaman dayanmadığını və hər zaman öz sürətində hərəkət etdiyinin fərqinə vardı. Amma bu xüsusda nələrinsə mütləq dəyişməli olduğunun vacibliyini qeyd etdi. Sonda dəyişənin yalnız zamanın özü olduğu qənaətinə gəldi. Bu fakt alimin “nisbilik nəzəriyyəsi” üçün əsas açar rolunu oynadı.\n2-Hərəkət edən qatarda ayaq üstə durduğunuzu xəyal edin:\nDostlarınızı qatarın çölündə, özünüzü isə onun içində xəyal edin. Təsəvvürünüzdə qatarın hərəkətini izləyin. Əgər qatarın hər iki tərəfində işıq varsa, dostlarınız onları eyni anda görəcək. Amma siz həmin hərəkət edən qatarda olduğunuz üçün işığa\ndaha yaxınsınız. Onu ilk siz görürsünüz. Çünki sizinlə işığın arasında daha az məsafə var. Bu xəyali təcrübə zamanın sabit və hərəkət edən insanlara görə fərqli keçdiyini əks etdirir.\nBu fikir təcrübə də Eynşteynin nisbilik nəzəriyyəsinin təməl daşı rolunu oynayıb.\n3- Kosmik gəmidə bir əkizinizin olduğunu xəyal edin:\nSizinlə eyni vaxtda anadan olan bir əkizinizin olduğunu düşünün. Təsəvvür edin ki, o anadan olan kimi kosmik gəmiyə atılır və orada işıq sürətində hərəkət edir. Eynşteynin nisbilik nəzəriyyəsinə görə, siz və əkizin fərqli sürətlərdə qocalırsınız. Çünki işıq sürətinə yaxınlaşdıqca zaman yavaşıyır və əkiziniz daha yavaş qocalır. Həmin kosmik gəmi dünyaya qayıdan zaman siz özünüz qocalsanız da, əkiz tayınız yeniyetmə kimi qalacaq. Bu fikri təcrübə də Nisbilik nəzəriyyəsinin əsasını təşkil edib.\n123 min fahişəsi olan “seks ölkəsi” — FOTOLAR


“Skayp”da ciddi boşluq tapıldı » Teref.info\n“Skayp”da ciddi boşluq tapıldı\nTarix: 14-02-2018, 09:20\nTəhlükəsizlik mütəxəssisi Stefan Kantak “Skayp” messencerinin yenilənmə mexanizmində istifadəçi hüququnu SYSTEM səviyyəsinədək yüksəltməyə və beləliklə, qurğuya tam giriş əldə etməyə imkan verən boşluq aşkar edib.\nTeleqraf.com “ICTnyus”-a saytına istinadən xəbər verir ki, “ZDNet” nəşrinin jurnalistləri ilə söhbət zamanı Kantak izah edib ki, kibercinayətkar DLL kitabxanalarının dəyişdirilməsi metodunun köməyi ilə yeniləmə quraşdırıcısını aldadaraq lazımi kitabxananın əvəzinə, zərərverici kod tətbiq edə bilər. Cinayətkar zərərverici kitabxananı müvəqqəti qovluğa yükləyə və mövcud DLL kitabxanaya uyğun olaraq adını dəyişdirə bilər. Problem ondadır ki, proqram tərəfindən lazımi kitabxananın axtarışı prosesində ilk öncə zərərverici kitabxana aşkar edilir. Sistemə tam giriş əldə etmiş cinayətkar müxtəlif əməliyyatları (məsələn, faylları oğurlamaq, məlumatları silmək) yerinə yetirə bilər.


“Rusiya ilə Türkiyə qonşu dövlətlər sayılırlar”\n“Rusiya ilə Türkiyə qonşu dövlətlər sayılırlar” Siyasət\nTofiq Abbasov: "Bu münasibətlər isə hər iki dövlət üçün önəmlidir"\nFazil Mustafa: "Ən azından gərginlikdə qalmayacağıq"\n"Əslində ölkə başçıları, liderlər hər zaman qarşılıqlı əməkdaşlıq xətlərinin qurulmasını təmin etmək, münasibətləri inkişaf etdirmək üçün görüşürlər. Əlbəttə ki, Rusiya ilə Türkiyə qonşu dövlətlər sayılırlar. Onlar Qara dənizdə həmsərhəddirlər. Bu münasibətlər isə hər iki dövlət üçün önəmlidir". Bu fikirləri politoloq Tofiq Abbasov Rusiya və Türkiyə prezidentlərinin görüşünü şərh edərkən deyib. Əgər dövlətlər arasında illər uzunu qurulan münasibətlər zədələnirsə, o zaman onları yenidən formalaşdırmağa, itirilmiş imkanları yenidən bərpa etməyə ehytiyac var. Putin və Ərdoğan arasındakı görüşdə də çox güman ki, münasibətlərin yaxşılaşdırılması istiqamətində konkret addımların atılmasına diqqət yetiriləcək. Onlar çalışacaqlar ki, münasibətlərin inkişafı yolunda yeni zirvələr qət etsinlər.\nDüşünürəm ki, bu görüşdən səmərə gözləməyə dəyər. Çünki hər iki ölkənin bir-birində marağı böyükdür. Əminəm ki, bu görüş və orada qəbul ediləcək qərarlar bütünlükdə dünyada gərginliyin azaldılmasına xidmət edəcək".\nMillət vəkili Fazil Mustafa isə bildirib ki, belə bir yaxınlaşma ölkəmiz üçün də faydalıdır: "Türkiyə və Rusiyanın yaxınlaşması o deməkdir ki, ən azından biz gərginlikdə qalmayacağıq. Türkiyə-Rusiya yaxınlaşması bizim də maraqlarımızın müəyyən qədər Rusiyanın diqqətinə çatdırılması baxımından önəmlidir. Biz Türkiyə və Rusiya arasında əlaqələrin intensivləşməsini istəyirik. Çünki Avropanın Türkiyəyə qarşı tutumu arzuedilməzdir və Türkiyəyə zərbə vurmağa hesablanıb. Türkiyənin daha yaxın müttəfiqə ehtiyacı var. Belə bir müttəfiq isə Rusiyadır".


“Cumurlar ora, öz payını tələb edirlər” - Prezident məmur özbaşınalığından danışdı\n“Sahibkarlara çox böyük imkanlar yaradılıb. Ona görə sahibkarlardan da tələbimiz var, onlar dürüst olsunlar, təmiz işləsinlər, əyri yola getməsinlər, vergiləri gizlətməsinlər”.\nAzərbaycan Prezidenti: “Kasıb təbəqə üçün nəzərdə tutulan iş yerlərinin pulunu mənimsəmək böyük vicdansızlıqdır”\n“Sosial layihələr arasında ödənişli ictimai iş yerlərinin yaradılması da var. Bu da mənim təşəbbüsümlə irəli sürülmüş məsələdir, o vaxt ki, ölkəmizdə işsizlik bir qədər artmışdı. Onun da səbəbi o idi ki, neftin qiyməti 4 dəfə aşağı düşdü, biz məcbur olub investisiya xərclərimizi ixtisar etdik”.\nMəşhurlar Aynişanın toyunda - FOTOLENT\nÖtən gün Əməkdar artist Aybəniz Haşımovanın qızı Aynişan Quliyevanın qız toyu olub.\nBritaniya rəsmən Aİ-dən çıxıb\nBritaniya rəsmi şəkildə Aİ-nin tərkibindən çıxıb.\nÜST: Koronavirusa qarşı testlərin əldə edilməsi ilə bağlı Azərbaycan hökuməti ilə işbirliyi içindəyik\n"Yanvarın 12-də Çin yeni koronavirusun genetik ardıcıllığını ictimaiyyətlə paylaşdı və bu məlumat ÜST-nin rəsmi saytında yerləşdirildi. Bəzi laboratoriyalar bu məlumatı diaqnostik testin zəruri komponentini yaratmaq üçün istifadə edirlər. Hazırda bəzi ölkələr bu diaqnostik testi laboratoriyalar üçün satın ala bilərlər".\n"WhatsApp"la bağlı xəbərdarlıq edildi - Şəxsi məlumatlar ələ keçə bilər\n"Telegram" messencerinin yaradıcısı "WhatsApp" tətbiqindən istifadənin səbəb olduğu təhlükələrdən danışıb.\nEpidemiyanın ocağı olan Uhanın dəhşətli bazarı\nÇində koronavirusun (2019-nCoV) yaranmasına səbəb olduğu deyilən Uhan şəhərindəki bazardan görüntülər ortaya çıxıb.\nİstanbulda mafiyaların böyük "müharibəsi" - Azərbaycanlılar həbs olundu\nİstanbuldakı müxtəlif cinayətlərdə iştirak etdiyi və Rusiya ilə əlaqəsi olduğu təyin olunan cinayətkar dəstəyə qarşı əməliyyat keçirilib.\nAzərbaycan Respublikası Mərkəzi Bankının(AMB) İdarə Heyəti uçot dərəcəsinin 0,25% bəndi azaldılaraq 7,50%-dən 7,25%-ə endirilməsi haqqında qərar qəbul edib.\nBakıda idarəetməni itirən sürücü avtomobili işıq dirəyinə çırpıb - VİDEO\nBakının Suraxanı rayonunda yol-nəqliyyat hadisəsi zamanı 1 nəfər xəsarət alıb.


Beynəlxalq maliyyə qurumlarından manata etimad - istiqrazlar nə vəd edir?\nInterposta.Info - Azərbaycanın xəbər saytı son xəbərlər » İqtisadiyyat » Beynəlxalq maliyyə qurumlarından manata etimad - istiqrazlar nə vəd edir?\nBeynəlxalq maliyyə qurumlarından manata etimad - istiqrazlar nə vəd edir?\nTarix: 19-07-2019, 09:15\nRəşad Həsənov: “Əldə olunan vəsaitlər biznes kreditləşməsinə yönəldilməsə...”\nAzərbaycanda ilk dəfə beynəlxalq maliyyə institutu tərəfindən milli valyutada istiqraz emissiya ediləcək. “Yeni Müsavat” Maliyyə Bazarlarına Nəzarət Palatasına (MBNP) istinadən xəbər verir ki, qurum tərəfindən iyulun 16-da Qara Dəniz Ticarət və İnkişaf Bankının (QDTİB) 10 milyon manatlıq istiqraz emissiyası dövlət qeydiyyatına alınıb. Bu rəqəmin ilin sonunadək 50 milyon manata çatdırılması nəzərdə tutulur.\n730 gün müddətində dövriyyədə olacaq və hər birinin nominal dəyəri 1 000 manat olan 10 min ədəd faizli, təminatsız, sənədsiz, adlı istiqrazların illik gəlirliliyi 9,25 faiz təşkil edəcək. Faiz ödənişləri 3 aydan bir həyata keçiriləcək. Qiymətli kağızlar kütləvi təklif üsulu ilə “Bakı Fond Birjası” QSC-də (BFB) yerləşdiriləcək.\nMBNP-də hesab edirlər ki, beynəlxalq maliyyə institutları tərəfindən yerli bazarda buraxılacaq istiqrazlar ölkədə sahibkarlığın inkişafına dəstək olacaq, kiçik və orta bizneslərin uzunmüddətli ucuz maliyyə resurslarına çıxış imkanı təmin edəcək: “Maliyyə xidmətlərinin inkişafına dair Strateji Yol Xəritəsi”nin “Maliyyə bazarlarının inkişafı”na dair 2-ci strateji hədəfində emitentlər və maliyyə vasitəçiləri üçün əlverişli mühit yaradılması, listinqə çıxışı məhdudlaşdıran amillərin aradan qaldırılması, stimullaşdırıcı tədbirlərin müəyyən edilməsi və yeni listinq prosedurlarının hazırlanması müəyyən edilib. Qeyd edilən tədbirlərin icrası məqsədilə beynəlxalq maliyyə institutlarının istiqraz emissiyasına qanunvericilikdə mane olan amillərin aradan qaldırılması üzrə MBNP “Qiymətli kağızlar bazarı haqqında” qanuna dəyişikliklər layihəsi hazırlayıb və həmin dəyişikliklər 1 fevral 2019-cu il tarixində qüvvəyə minib. Eyni zamanda beynəlxalq təşkilatların emissiyasının təşviq edilməsi məqsədilə BFB-nin listinq qaydalarına dəyişikliklər edilərək, beynəlxalq maliyyə institutlarının spesifikasiyasına uyğun daha sadə listinq tələbləri müəyyən edilib. Həyata keçirilmiş tədbirlər beynəlxalq təşkilatların yerli qiymətli kağızlar bazarına olan marağını artırıb və əlavə stimullar formalaşdırıb".\nQeyd edək ki, QDTİB Qara dəniz ətrafı ölkələrinin regional inkişafı və əməkdaşlığına dəstək məqsədilə 1999-cu ildə yaradılıb. Azərbaycan da daxil olmaqla 11 ölkənin üzv olduğu təşkilatın əsas fəaliyyət istiqaməti Qara dəniz regionu ölkələrində iqtisadi tərəqqinin və regional əməkdaşlığın inkişafı məqsədilə üzv ölkələrdə kiçik və orta sahibkarlıq subyektlərinin maliyyələşdirilməsi, ticarətin və digər layihələrin dəstəklənməsi, müxtəlif təminatların verilməsi, həmçinin dövlət və özəl təşkilatların kapitalında iştiraka fokuslanıb.\nBankın istiqrazların qısa müddətə yerləşdirilməsi, sözügedən təşkilat tərəfindən 2019-cu və 2020-ci illərdə daha böyük məbləğlərdə Azərbaycan qiymətli kağızları bazarında istiqraz emissiyası və cəlb olunmuş vəsaitlərin ölkədə sahibkarlığın inkişafına yönəldilməsi nəzərdə tutulub.\nİqtisadçı-ekspert Rəşad Həsənovun “Yeni Müsavat”a bildirdiyinə görə, bundan əvvəl də müxtəlif beynəlxalq maliyyə qurumları tərəfindən belə təşəbbüslər göstərilib: “Amma faktiki olaraq bu istiqamətdə real addımın atılması Azərbaycan üçün ilk haldır. Proqram iki illik bir dövrü əhatə edir. İlk emissiya kiçik bir məbləği - 10 milyon manatı əhatə edir. Bu baxımdan onun maliyyə sektoru və iqtisadiyyatda hansısa ciddi təsirlərini gözləmək mümkün deyil. Əsas müsbət təsirlərdən biri qiymətli kağızlar bazarının inkişafı ilə bağlı olacaq. Bu addım qiymətli kağızlar bazarında aktivliyə gətirib çıxara bilər”.\nManatla istiqrazların emissiya edilməsi manatın məzənnəsinə dair gözləntilərlə bağlıdır: “Bu gözləntilər daha çox manatın məzənnəsində dəyişikliklərin olacağı ehtimalından xəbər verir. Düzdür, hökumət və Mərkəzi Bank manatın məzənnəsini üzən rejimə keçirdiklərini elan etsə də, hələ ki, bu keçid baş verməyib. Məzənnə faktiki olaraq Mərkəzi Bank tərəfindən tənzimlənir. Çünki iqtisadiyyatı sabit məzənnə ilə idarə etmək daha rahatdır”.\nİqtisadçının fikrincə, istiqrazlardan əldə olunan vəsaitlər yığım üçün yararlı sayıla bilməz, çünki kifayət qədər bahalı vəsaitlərdir: “Belə ki, istiqrazlar 9,25 faizlə yerləşdirilib, halbuki bu gün ölkədə manatla əmanət faizləri 6-7 faizdən yuxarı deyil. Əmanətlərdən daha yüksək faizin tətbiq olunması əldə ediləcək vəsaitlərin yüksək gəlirli sahələrə yönəldilməsini tələb edir. Rəsmi açıqlamaya görə, cəlb olunan vəsaitlər sahibkarlığın inkişafına yönəldiləcək. Bu, o deməkdir ki, həmin vəsaitlər azı 12-13 faizlə biznes kreditləşməsinə yönəldilməlidir ki, bank gəlir əldə edə bilsin. Bu, baş verməsə, əldə olunan vəsaitlər yığıma yönəldiləcəksə, demək, istiqraz emissiya edən qurumun yaxın vaxtlarda manatın məzənnəsində kəskin ucuzlaşma gözləntiləri mövcuddur. Yəni bank istiqrazlardan əldə etdiyi manatı xarici valyutaya çevirib saxlayacaq, məzənnə dəyişikliyi zamanı daha çox manat əldə etməklə həm faizləri ödəyəcək, həm də gəlir əldə edəcək. Bildiyiniz kimi, Moody’s və digər reytinq agentlikləri yaxın 2 ildə manatın ucuzlaşacağını proqnozlaşdırır. Düüşünürəm ki, manatla istiqraz emissiya edənlər bu kimi proqnozları nəzərə almamış deyillər”.\nOxunub: 10 053


11:14 23 Sentyabr 2020 1451\nO, illərdir şəhid balasından yadigar qalan şəkillərə sığınıb. Lalə Şükürova şəhid Sərvan Balakişiyevin anasıdır. Təsəllisini vətən torpaqlarının azadlığı uğrunda canından keçən Sərvanın cibindən çıxan və ona ünvanladığı son məktubla tapır.\nLalə ana övladından danışarkən göz yaşlarına hakim ola bilmir. Üç oğul anası olsa da, övladlarından biri şəhid olub, digəri qəza nəticəsində həyatını itirib. Düz 27 ildir Yasamal rayonu Şərifzadə küçəsi-72 ünvanında “Hidroxüsusitikinti” QSC-nin binasında məskunlaşıb. Bir otaqlı mənzildə bir oğlu, nəvələri və gəlini ilə birlikdə yaşayır: “26 ildir burada məskunlaşmışıq. Dəfələrlə komitəyə getmişəm. Demişəm ki, nəvələrim, gəlinim və oğlumla bir otaqda qalıram. Nə olar, evi olanlara ev verirsiz, axı mən şəhid ailəsiyəm, bizim də mənzil problemlərimizi həll edin. Hələ də susurlar, qızım, bu günə kimi sizdən başqa mənim qapımı döyən olmayıb”.\nMahir Məmmədov da Şərifzadə küçəsi-72 ünvanında məskunlaşan şəhid valideynidir: “1993-cü ildən bu ünvanda məskunlaşmışıq. 3 ailə ilə bir mənzildə yaşayırıq. Mən şəhid Məzahir Məmmədovun atasıyam. Komitədə olmuşam, ərizə ilə müraciət etmişəm. Sədrlə də görüşmüşəm, söz verdilər ki, mart ayında sizin yataqxana köçürüləcək. Oktyabr ayıdır, nə gələn var, nə gedən. Yəqin vəziyyətlə bağlı ləngidirlər, görək indi nə fikirləşəcəklər, qızım”.\n- Qızım 1993-cü ildən burada məskunlaşmışıq. Belə deyildi ki... Özümüz birtəhər düzəldib yaşayırıq. Gördüyünüz bu avadanlıqları mağazadan borca götürüb yavaş-yavaş ödəyirəm. Bütün günü siçan-mişovul əlindən tərpənmək olmur.\n- Baxın, görün, bu qədər işıq şitləri keçən mənzildə necə yaşamaq olar. 26 ilin bir gecəsini rahat yatmamışıq. Hər an yanğın partlayış təhlükəsi ilə üz-üzəyik. Birinci mərtəbədəyik, nəmişlik, kanalizasiya xətlərinin qoxusundan dayanmaq olmur. 6 nəfərdən ibarət ailəyik, oğlum, özüm, gəlinim, nəvələrim. Dəfələrlə Məcburi Köçkünlərin İşləri üzrə Dövlət Komitəsinə müraciət etmişik, gəlib baxıb gediblər.\nBeləcə, bütün mənzillərdə çəkiliş edə bilməsək də, bir neçə məcburi köçkün ailəsinə baş çəkə bildik, bir neçəsi ilə də binanın həyətində görüşdük.\n- Bir otaqda siçanlarla yaşayırıq. Bezmişik biz. Vallah, hər yerə də məlumat vermişik ki, bina uçur. Hərdən az da olsa, təmir etmək istəyirik, göydən qum tökülür başımıza. Başdan-ayağa xəstəlikdir. Arada ağardıram, onun da xeyri olmur, köhnə daş-divardır.\n- Yaxşı ki, gəlmisiz, qalxın, yaşadığımız evə baxın. 8 nəfərlik ailə, nəvələrimlə birgə. Nəvələrim artıq böyüyüb, onlar da valideynləri ilə birgə qalır. Bax, budur məsələ. Yataqxananın istilik sistemi belə yoxdur, üz tutmadığım təşkilat qalmayıb. Dəfələrlə Yasamal Rayon İcra Hakimiyyətinə məlumat vermişik. Get-gəllə keçir ömrümüz. İşıqla qışda bu binanı isitmək olarmı?\n- Bu binanın zirzəmisi yoxdur. Qəzalı vəziyyətdədir. 2000-ci il zəlzələsində gəlib baxdılar, bir az da əl gəzdirdilər. Ondan bu yana bu binaya nə gələn var, nə gedən. Panellər tökülür, pilləkənlər bərbad durumdadır. Çürüyüb artıq hər yer. Yuxarıdan tökülən su digər qonşunun mənzilinə axır. Qızım 4-cü mərtəbədə qalır övladları ilə. Nəvəm xəstədir, ona nəmişlikdə yaşamaq olmaz. Gəzdirmədiyimiz xəstəxana yoxdur.\n27 ilin payızına Yasamal rayonunun bu hisli-paslı yataqxanasında qədəm qoyacaq sakinləri Yasamal Rayon İcra Hakimiyyətinin binasından cəmi 10 dəqiqəlik məsafə ayırır. Amma bu məsafəni qət edə bilmirlər ki, bilmirlər. Çünki illərdir onların harayına səs verən yoxdur. Yataqxanada ikisi şəhid ailəsi olmaqla 25-dən çox ailə məskunlaşıb. Bina istiliklə təchiz olunmur, qaz xətləri isə müxtəlif ünvanlardan çəkilib.\nQəzalı binanın sakinlərinin şikayətlərinə aydınlıq gətirilməsi ilə bağlı isə əvvəlcə Qaçqın və Məcburi Köçkünlərin İşləri üzrə Dövlət Komitəsinin mövqeyini öyrəndik. Komitədən bildirdilər ki, Yasamal rayonu Şərifzadə küçəsi-72 ünvanında “Hidroxüsusitikinti” QSC-nin binasının varlığından xəbərdardırlar. Amma sakinlərin köçürülməsi üçün binanın qəzalı vəziyyətdə olmasını təsdiq edən rəsmi sənəd lazımdır. Əgər Fövqəladə Hallar Nazirliyinin rəyi əsasında verilmiş sənəd olarsa, mərhələli şəkildə həmin binanın sakinləri də köçürüləcək.\nFövqəladə Hallar Nazirliyindən bildirildi ki, “Hidroxüsusitikinti” QSC-nin binasına sakinlərin müraciəti əsasında baxış keçirilə bilməz. Bunun üçün Yasamal Rayon İcra Hakimiyyəti nazirliyə binaya baxış keçirilməsi üçün müraciət etməlidir.\nYasamal Rayon İcra Hakimiyyətində də olduq. Bizi binanın giriş qapısında ayaqüstü qarşılayan icra başçısının müavini Xaliq Mehbalıyev yataqxananın şəraitindən xəbərdar olduqlarını söylədi. Qeyd etdi ki, sözügedən ünvandakı yataqxana “Hidroxüsusitikinti” QSC-nin binası olduğundan, ora baxış keçirilməsi üçün Yasamal RİH müvafiq təşkilatların balansına maliyyə vəsaiti ayırmalıdır. Bundan sonra məsələni diqqətdə saxlayacaqlarına söz verən İcra Hakimiyyəti rəsmisi əlavə etdi ki, tezliklə ekspertizanın keçirilməsi üçün müvafiq tədbir görəcəklər.\nNə deyirik, “minə dözən min birə də dözər” deyib atalar. Gözləyək! Ümid edək ki, vətənin azadlığı uğrunda canından keçən şəhid valideynlərinin də üzünə nə vaxtsa günəş doğacaq.


ABŞ-ın Suriyaya raket hücumu neft qiymətlərinə təsir edib |\nNeftin qiyməti ABŞ-ın raket hücumundan sonra yüksəlib\nİlham Şaban: “Siyasi bəyanatlar və gərginliklər, müharibələr, onun fəsadları neftin qiymətinə təsir edir”\nABŞ-ın Suriya rejiminə qarşı təşkil etdiyi raket hücumunun qlobal maliyyə bazarlarında dalğalanma yaratmasıyla neftin qiyməti yüksəlib. Neft müqavilələri Nyu-Yorkda 1.9 faiz və Londonda 1.8 faizə qədər yüksəlib. Qərbi Texas neftinin qiyməti 52,70 dollaradək, Brent neftinin qiyməti isə 55.90 dollara qədər qalxıb.\nABŞ-dan bir rəhbər şəxs cümə günü erkən saatlarda keçirilən raket hücumunda Suriya təyyarələri və yanacaq tanklarının hədəf seçildiyini deyib. Suriya, Neft İxrac Edən Ölkələr Birliyinin (OPEK) ikinci ən böyük istehsalçısı İraqın sərhəd qonşusudur. Bu xəbər bütün maliyyə bazarlarında dalğalanmaya səbəb olub. Yen və qızılın qiyməti qalxıb, səhmlər ucuzlaşıb.\nAnalitiklər bildirirlər ki, Suriya böyük neft istehsalçısı deyil, ancaq bütün regionda riski potensial olaraq artır.\nSuriyaya qarşı hərbi müdaxilə, Bəşər Əsəd rejiminin kimyəvi silah istifadə edərək çoxlu sayda mülki vətəndaşın ölümünə səbəb olmasından iki gün sonra baş verib. Suriyanın bu təcavüzü bütün dünyanın sərt reaksiyasına səbəb olub və prezident Donald Trump bunu “insanlığa təhqir” kimi qiymətləndirib.\nİqtisadçı ekspert İlham Şaban baş verənləri şərh edərkən neftin qiymətinin öncədən də artdığını deyərək, onda da ABŞ-ın rolunun olduğunu söyləyir. Ehtiyatlar azaldığından bir müddət öncə qiymət artımı 51 dollardan 53 dollaradək yükşəlmişdi. Suriyadakı məlum hadisələrə gəlincə, ekspert bu amili neftin qiymətinə əlavə bir dəstək hesab edir:\n“Qiymətlər 55-76 dollara qədər olsa da, indi korreksiya olunub. Hazırda, yəni sizinlə danışdığımız vaxtda neftin qiyməti 55.12 dollardır. Bu da neftin “qızdırılması” hesabınadır. Bu məqam davamlı olmadığı üçün ona “qızdırılma” deyilir”.\nİ.Şaban neftin qiymətinə siyasi bəyanatların və gərginliklərin, müharibələrin, onun fəsadlarının təsir etdiyini deyir. Bu faktorların birjalara təsir göstərməsi nəticəsində analoji vəziyyət baş verir. Hazırda Suriyadakı hadisələrin də neftin qiymətinə təsiri danılmazdır.\nABŞ-ın baş prokuroru Rusiya rəsmiləri ilə əlaqələrini təkzib edir


Satılır 3 otaqlı Köhnə Tikili Qara Qarayev metrosu 8-ci kilometr Nizami rayonu Qiyməti 120000 manat\nDostluq Əmlak- daşınmaz əmlak şirkəti 2007-ci ildən Rahatlıq evdən başlayır devizi ilə fəaliyyətə başlayıb. Şirkətimizin filialları yaşayış və kommersiya əmlakının satışı, kirayəsi, qiymətləndirilməsi, dizayn və təmiri, əmlaka aid məsləhətlərin verilməsi üzrə təcrübəli mütəxəssisləri ilə birgə Bakıda və Abşeron rayonunda sizin xidmətinizdədir.\nİstifadəçi kodu: 875062\nBaxış sayı: 44604\nAzadliq pr 72\nSatılır 3 otaqlı Köhnə Tikili, Qara Qarayev metrosu, 8-ci kilometr, Ayla saray, Nizami rayonu\nElanın kodu: 278677\nBakı şəhəri, Nizami rayonu, Q.Qarayev metrosunundan 5-10 dəqiqəlik məsafədə, Ayla şadlıq sarayının yaxınlığında 9 mərtəbəli Leninqrad layihəli binanın 1-ci mərtəbəsində ümumi sahəsi 70m2 olan 3 otaqlı yaxşı təmirli mənzil satılır. Mənzil əşyaları ilə 125000 azn-ə əşyasız isə 120000 azn-ə satılır. Mənzil yelçəkəndir, 1-ci mərtəbədə olsada yerdən hündürdə yerləşir, mərkəzi istilik sistemi ilə qızdırılır, qapı-pəncərəsi PVC-dir. Bina ekoloji təmiz bir ərazidə bütün infrastrukturlara yaxınlıqda yerləşir, sakit həyəti var. Əlavə məlumat almaq üçün göstərilən nömrəyə zəng vurun.\nÜnvan: T.Abbasov 15\n3 otaqlı 75 m² 8/9 mərtəbə\nGənclik m., Səməd Vurğun parkı, Nəsimi r.\nXalqlar dostluğu m., 8-ci kilometr, Sərhədçi İdman Kompleksi, Nizami r.\n3 otaqlı 78 m² 4/5 mərtəbə\nvasmoyda kiraye evler 2022


Qarabağ torpağı tezliklə gülüstana çevriləcək - XALQQAZETI.COM\nPrezident İlham Əliyev 2003-cü ildə qarşıya qoyduğu və bəyan etdiyi strateji hədəfləri gerçəkləşdirmək üçün ötən dövr ərzində istər beynəlxalq miqyasda, istərsə də ölkə daxilində məqsədyönlü, ardıcıl, düşünülmüş siyasət həyata keçirdi və “güclü dövlət” konsepsiyasını reallaşdırmağa nail oldu. Bununla da dövlətimizin başçısı xalqımızın bütün istək və arzularını gerçəkləşdirən, öz fəaliyyətində dövlətimizin maraqlarını ən ali məqsəd kimi görən və bütün qüvvəsini bu istiqamətə yönəldən, xalqın birmənalı şəkildə dəstəklədiyi, etimad göstərdiyi liderə çevrildi.\nCənab İlham Əliyev ötən il Azərbaycanın ərazi bütövlüyünü bərpa edən dövlət başçısı kimi adını əbədi olaraq tarixə yazdı, xalqımızın qəhrəmanlıq salnaməsini yaratdı və 44 günlük Vətən müharibəsinin əsl qəhrəmanına çevrildi. Bu, cənab Prezidentin qətiyyətli sərkərdə fəaliyyətinin, müdrik siyasətinin və Azərbaycan Ordusunun güc-qüdrəti və döyüş ruhunun məntiqi nəticəsi idi.\nOnu da deyim ki, Azərbaycanın Vətən müharibəsində əldə ediyi möhtəşəm qələbənin əsası son 17 il ərzində qoyulub. Dövlətimizin başçısı bu dövrdə ordumuzun güclənməsini daim diqqət mərkəzində saxlayıb, ən müasir döyüş texnikasının alınmasını gerçəkləşdirib. Əsgər və zabitlərimizin sosial şəraitinin yaxşılaşdırılmasına da hər zaman mühüm önəm verilib.\nMəhz bütün bunların nəticəsidir ki, bu gün Qarabağ torpağı azad nəfəs alır, doğmalarını qarşılamağa hazırlaşır, onların burada yenə də firavanlıq içində yaşayıb-yaradacağı günü gözləyir.\nBelə bir ovqat təkcə qarabağlılarda deyil, bütün xalqımızda böyük qürur hissi doğurur. Artıq Böyük Qayıdış proqramı hazırlanır. Azərbaycan Ordusunun şücaəti nəticəsində işğaldan azad olunan torpaqlarda infrastruktur sürətlə bərpa olunur. Çünki Qarabağda müasir infrastrukturun yaradılması bölgənin inkişafının əsas strateji istiqamətlərindən biridir. Bu, olmadan yağı tapdağından xilas edilən ərazilərimizin sosial-iqtisadi inkişafını, eyni zamanda, bu yerlərə əhalinin qayıdışını təmin etmək mümkün deyil. Məhz bu önəmi nəzərə alan cənab İlham Əliyev Füzulidə beynəlxalq aeroportun inşası kimi qarşıya mühüm vəzifə qoyub. Dövlətimizin başçısı ötən ilin yekunlarına həsr olunan müşavirədə Laçın, ya da Kəlbəcər rayonunda da yeni beynəlxalq hava limanının tikiləcəyini bəyan edib. Bütün bunlar isə Qarabağ bölgəsini bərpa etmək, yüklərin daşınması, turizmin inkişafı üçün geniş imkanlar açacaq.\nDövlət başçımızın tapşırığına əsasən, dəmir yolları ilə də bağlı hazırlıq işləri gedir. Horadiz-Füzuli, Füzuli-Şuşa dəmir yolunun tikintisi nəzərdə tutulur. Cənab Prezident də qeyd etdi ki, Şuşaya rahat gediş-gəlişi təmin etmək üçün dəmir yolunun çəkilməsi zəruridir. Şuşaya vətəndaşlar qayıdandan sonra, bu yol istismara veriləcək. Digər vacib layihələrdən biri də çətin relyefdən keçən Toğanalı - Kəlbəcər yoludur. Toğanalıdan Kəlbəcərə çəkiləcək yol Laçın rayonuna qədər davam etdiriləcək. Beləliklə, iki tərəfdən – şimaldan və cənubdan Laçın və Kəlbəcər rayonlarına yol-nəqliyyat infrastrukturu yaradılacaq.\nYeri gəlmişkən, Füzuli–Şuşa yolunun inşasına başlanılması, eyni zamanda, Azərbaycan Prezidentinin yaradıcı ruhunun parlaq təzahürüdür. Otuz il ərzində bu torpaqları işğal altında saxlayan düşmən dövlət siyasəti dərəcəsinə çatdırılan quldurluq hərəkətləri törədib, həmin ərazilərdə nəinki daşı daş üstə qoyub, əksinə, evləri, infrastrukturu dağıdıb, yeraltı və yerüstü sərvətləri talan edib. Bir sözlə, bir vaxtlar həyat qaynayan Füzuli və Cəbrayıl rayonlarında, eləcə də digər yaşayış sahələrində dədə-baba torpaqlarından qovulan azərbaycanlıların ev-eşikləri erməni vandalları tərəfindən yerlə-yeksan olunub. Bəli, bu, erməni xislətinin mahiyyətini, vandallığını, vəhşiliyini göstərir.\nDövlət başçımızın təşəbbüsü və rəhbərliyi ilə görülən və xalqımız tərəfindən yüksək minnətdarlıq hissi ilə qarşılanan bütün bu işlər sakinlərin işğaldan azad olunan yurd yerlərinə tezliklə qayıdacaqlarından, orada sosial-iqtisadi sahələrin sürətlə inkişafından xəbər verir.\nYAP Lerik rayon təşkilatının sədri\n26 Yanvar 2021 23:56 - CƏMİYYƏT


15:28 07.01.2022 Elm və təhsil\n“Təhsil Nazirliyi yanında İctimai Şuranın sədri olaraq bu gün Bakı Şəhəri üzrə Təhsil İdarəsinin nümayəndələri ilə birgə paytaxtdakı 9 nömrəli məktəbdə olduq. Məktəb direktoru tərəfindən uyğunsuz davranış sərgilənmiş şagirdlərlə və məktəb rəhbərliyi ilə görüşdük, səmimi söhbət etdik”.\nBu barədə İctimai Şuranın sədri Günel Səfərova paylaşım edib.\n“Məktəb idarəçiliyində müasir yanaşmaların, təhsilverənlərə və təhsilalanlara qarşı düzgün münasibətin formalaşdırılmasının zəruriliyini nəzərə çatdırdıq, şagirdlərə müvafiq tövsiyələr verdik.\nMəsələnin Bakı Şəhəri üzrə Təhsil İdarəsinin əməkdaşları tərəfindən araşdırıldığını nəzərə alaraq, araşdırmaların nəticələrinin qanunvericiliyin tələblərinə uyğun olacağına, müəllimin və məktəbin nüfuzunun qorunmasına, eləcə də müəllim-şagird münasibətlərinə xələl gətirən halların aradan qaldırılmasına xidmət edəcəyinə inanıram.\nOna da inanıram ki, məktəb direktoru barədə ciddi tədbir görüləcək”, - deyə o qeyd edib.\nQeyd edək ki, ötən gün paytaxtda fəaliyyət göstərən 9 nömrəli tam orta məktəbin direktoru Zinyət Əhmədovanın təhsil ocağında şagirdləri döyməsi barədə məlumat hazırlamışdıq.


“Kafirləri öldürün” ayəsi (Tövbə surəsi, 5-ci ayə) | Dini suallar\n“Kafirləri öldürün” ayəsi (Tövbə surəsi, 5-ci ayə)\nAteistlərin konteksdən çıxardaraq mənasını bilərəkdən təhrif etməyə çalışdıqları başqa bir ayə Tövbə surəsindəki 5-ci ayədir. Həmin ayədə deyilir :\n“Haram aylar (onlara möhlət verilmiş zülhiccə, məhərrəm, səfər və rəbiüləvvəl ayları) çıxınca müşrikləri harada görsəniz, öldürün, yaxalayıb əsir alın, həbs (mühasirə) edin və bütün yollarını – keçidlərini tutun. Lakin əgər tövbə etsələr, namaz qılıb zəkat versələr, onları sərbəst buraxın (işiniz olmasın). Həqiqətən, Allah bağışlayandır, rəhm edəndir!”\nCavab: Bu ayənin nazil olma səbəbi müsəlmanlar və müşriklər arasında 628-ci ildə bağlanmış Hüdeybiyyə sülh müqaviləsinin sonradan müşriklər tərəfindən birtərəfli olaraq pozulması və müsəlmanların öldürülməsidir. Zatən Tövbə surəsinin əvvəlki ayələrində də bu hadisəyə işarə olunur. Tövbə surəsi 5-ci ayənin ilk cümləsindən də göründüyü kimi Allah Təala (c.c) sülh müqaviləsini pozmuş müşriklərə özlərini düzəltmələri üçün 4 ay (haram aylar) möhlət verir. Daha sonra isə düşmən tərəfin sülh müqaviləsini birtərəfli pozaraq müsəlmanları qətlə yetirməsinə cavab olaraq Allah Təala (c.c) müsəlmanları düşməndən qorxmamağa və döyüşməyə səsləyir.\nİndi təsəvvür etsək ki, ermənilər qəfildən atəşkəs rejimini pozurlar və azərbaycanlı əsgərləri öldürürlər. Bu zaman ermənilərə qarşı ən yaxşı cavab nə olardı? Əlbəttə ki, əks hücuma keçib düşməni məhv etmək və qisas almaq. Deməli, azərbaycanlı komandirin öz əsgərlərini ruhlandırmaq və döyüşə həvəsləndirmək üçün verəcəyi ən yaxşı əmr belə olardı: “Hücum edin! Düşmənləri harda görsəniz atəş açıb, öldürün!”\nDaha sonra Tövbə surəsi 6-cı ayədə isə deyilir:\n“Əgər (basqına uğrayan) müşriklərdən biri səndən aman istəsə, ona aman ver ki, Allah kəlamını (Qur’anı) dinləsin. Sonra (islamı qəbul etmədiyi təqdirdə) onu əmin olduğu (müşriklərin yaşadığı) yerə çatdır. Çünki onlar (haqqı) bilməyən bir tayfadır!”\nGöründüyü kimi ateistlər sadəcə bir ayəni konteksdən çıxardaraq mənasını bilərəkdən təhrif edir və Qurana iftira atırlar ki, guya Quranda şiddətə çağırış var. Halbuki, həmin ayənin nazil olma səbəbini bilən adam heç vaxt Qurana qarşı belə əsassız iddia etməz.


Hərbi hissədəki partlayışla bağlı toplantı olub (Video)\n2021, 26 Oktyabr, çərşənbə axşamı, Bakı vaxtı 02:28\nAvqustun 27-si səhər Azərbaycanda N saylı hərbi hissənin silah anbarında yanğın və partlayış baş verib.\nHərbi hissədəki partlayışla bağlı toplantı olub\nMüdafiə Nazirliyinin N saylı hərbi hissəsinin silah anbarında baş vermiş yanğınla bağlı yaradılmış qərargahın toplantısı keçirilib.\nBu barədə bu gün, avqustun 28-i Müdafiə Nazirliyi məlumat yayıb:\n«Növbəti dəfə əraziyə baxış keçirən müdafiə naziri Zakir Həsənov idarə və xidmət rəislərinin iştirakı ilə müşavirə keçirib. Digər dövlət qurumları ilə qarşılıqlı və əlaqəli fəaliyyətin davam etdirilməsi barədə müvafiq tapşırıqlar verib».\nMəlumatda bildirilir ki, partlayışın nəticələrinin aradan qaldırılması və digər məsələlərin araşdırılması istiqamətində intensiv surətdə işlər davam etdirilir:\n«Müdafiə Nazirliyi bildirir ki, utiləşmə məqsədilə hərbi hissənin ərazisinə toplanmış silah-sursat hazırda əhali, eləcə də şəxsi heyət üçün təhlükə yaratmır. Partlamış köhnə sursatların Silahlı Qüvvələrin döyüş hazırlığına heç bir təsiri yoxdur».\nPartlayışdan üç ev qəzalı vəziyyətə düşüb\nAvqustun 27-si Müdafiə Nazirliyinin N saylı hərbi hissəsinin silah-sursat anbarında baş vermiş partlayış nəticəsində Xızı rayonunda üç yaşayış evi qəzalı vəziyyətə düşüb.\nAPA-nın xəbərinə görə, Xızı rayon İcra Hakimiyyətindən bildiriblər ki, həmin evlərdə yaşayanlar təhlükəsiz yerlərə köçürülüb. Yaxın ərazidən təxliyə olunan vətəndaşlar isə artıq evlərinə qayıdıb.\nHazırda Xızı rayonuna dəyən ümumi zərərin hesablanmasından ötrü işlər davam etdirilir.\nSəhiyyə Nazirliyi: Xəsarət alanların sonuncusu da evə buraxılıb\nMüdafiə Nazirliyi N saylı hərbi hissəsinin silah-sursat anbarında baş verən yanğın və partlayışda xəsarət alan Samir Məmmədyarov evə buraxılıb. Bunu Səhiyyə Nazirliyindən bildiriblər.\nSəhiyyə Nazirliyindən həmin şəxsin Bakıdakı xəstəxanalardan birinə yerləşdirilməsi ilə bağlı məlumatları təkzib ediblər:\n«Bizə deyilib ki, həmin şəxs elə dünən, evə buraxılıb və xəstəxanada deyil».\nYanğının lokallaşdırıldığı bildirilir\nBu gün, avqustun 27-si N saylı hərbi hissədə baş verən yanğının digər ərazilərə keçməsinin və partlayışların genişlənməsinin qarşısının alındığı bildirilir.\nBu barədə AZƏRTAC-ın xəbər yayıb.\nHazırda partlayış nəticəsində ətrafa səpələnmiş qəlpələrin vəərazidə qalan partlamamış sursatların aşkarlanıb zərərsizləşdirilməsi istiqamətindətədbirlər davam etdirildiyi bildirilir.\nEyni zamanda, yaralananlardan 5 qulluqçunun ilkin tibbi yardım göstərildikdən sonra buraxıldığı, digər şəxsin isə xəstəxanada müşahidə altında saxlandığı açıqlanıb.\n“ Onun vəziyyəti sabitdir, həyatı üçün təhlükə yoxdur. Baş vermiş hadisə nəticəsində digər ağır xəsarət alan və yaxud vəfat edən şəxslər olmayıb.”, məlumatda vurğulanır.\nMəlumatda qeyd edilir ki, partlayış yerinə yaxın ərazilərdən təxliyə olunmuş kənd sakinləri artıq, daimi yaşayış yerlərinə qaytarılıblar.\nBakı-Quba avtomobil yolu açılıb\nMüdafiə Nazirliyinin N saylı hərbi hissəsində baş vermiş yanğın-partlayış hadisəsi ilə bağlı Bakı-Quba avtomobil yolunda nəqliyyatın hərəkətinə qoyulmuş məhdudiyyət aradan qaldırılıb.\nBu barədə məluamt Baş Dövlət Yol Polisi İdarəsindən yayılıb.\nİdarədən verilən məlumata görə,saat 16:00-dan etibarən artıq, hər iki istiqamətdə nəqliyyat vasitələrinin maneəsiz hərəkəti təmin olunub.\nKemaləddin Heydərov hadisə yerindədir\nBu barədə APA Agentliyinin xəbərində bildirilir.\nFövqəladə Hallar Naziri Kəmaləddin Heydərovun hadisə yerinə yolldndığı bildirilir. Məlumatda qeyd edilir ki, yanğın miqyası azalsa da, kiçik partlayışlarla müşayiət olunur. Partlayış nəticəsində ətraf ərazilərə uçuşan sursatların törətdiyi yanğınların qarşısı isə alınır.\nSursatların bəzi kəndində bir neçə evdə və boş ərazilərdə səbəb olduğu yanğınların söndürüldüyü bildirilir.\nHərbi hissənin sursat anbarında yanğın\n6 nəfər xəsarət alıb, əhali çadırlara köçürülüb”\nRəsmi məlumata görə, köçürülən əhali müvəqqəti çadırlara yerləşdirilib\nBirgə məlumatda qeyd edilib ki, avqustun 27-si səhər saat 09 radələrində Müdafiə Nazirliyinin N saylı hərbi hissəsində naməlum səbəbdən yanğın baş verib.Nəticədə həmin hərbi hissənin utiləşmə məqsədi ilə hazırlanmış silah–sursat anbarında partlayışlar baş verib.\nAzerbaijanda N saylı hərbi hissənin silah anbarında partlayış\n“Dövlət başçısının tapşırığına əsasən hadisənin baş vermə səbəblərinin müəyyənləşdirilməsi və müvafiq təhlükəsizlik tədbirlərinin həyata keçirilməsi məqsədilə birgə komissiya yaradılıb. Komissiyaya müdafiə, fövqəladə hallar, daxili işlər, səhiyyə nazirlikləri, Dövlət Sərhəd Xidməti, Baş Prokurorluq və yerli icra strukturları daxildir. Görülmüş tədbirlər nəticəsində hərbi hissənin ərazisində yaşayan və xidmət keçən şəxslər təhlükəsiz yerə təxliyyə olunublar. Saat 13 radələrinə kimi hadisə yerində işləyən 6 nəfər şəxs yüngül dərəcəli bədən xəsarətləri alıb,\nDigər ağır xəsarət alan və ölənlər barədə məlumat daxil olmayıb. Eyni zamanda N saylı hərbi hissənin yaxınlığında olan Sitalçay, Giləzi, Məmmədhəsən və Şürabad kəndlərinin əhalisi ərazidən təhlükəsiz yerə təxliyyə ediliblər. Onlar Fövqəladə Hallar Nazirliyinin qurduğu müvəqqəti çadırlara yerləşdirilir. Digər yaşayış məntəqələri üçün hər hansı bir təhlükə mövcud deyil ”, məlumatda bildirilir.\nBirgə açıqlamada vurğulanır ki, baş vermiş hadisə ilə bağlı Respublika Hərbi Prokurorluğunda Cinayət Məcəlləsinin 223.2 (partlayış təhlükəli obyektlərdə təhlükəsizlik qaydalarını pozma ağır nəticələrə səbəb olduqda) və 342.2-ci (qulluğa səhlənkar yanaşma ağır nəticələrə səbəb olduqda) maddələri ilə cinayət başlanıb.\nN saylı hərbi hissənin silah anbarında baş vermiş yanğın və partlayışlar nəticəsində altı nəfər yaralanıb.\nSəhiyyə Nazirliyindən Azadlıq Radiosuna verilən məlumata görə, onların hamısı qəlpə yaraları alıb.\nN saylı hərbi hissənin silah anbarında partlayış\nHadisə yerindən götürülən yaralılar Siyəzən Diaqnostika Mərkəzinə aparılıb. Onların yaralarının yüngül olduğu deyilir.Ancaq yaralananların hərbiçi yoxsa mülkü şəxslər olduğu açıqlanmayıb.\nƏtraf ərazilərdə də yanğınlar var\nMüdafiə Nazirliyinin N saylı hərbi hissəsinin silah anbarında baş verən yanğın ətraf ərazilərə də ziyan vurub.\nYerli sakinlərin deməsinə görə, yanğın zamanı partlayişlar nəticəsində mərmi qəlpələri ətrafa da səpələnib. Bu zaman bəzi yaşayış məskənlərində və boş ərazilərdə bir neçə yerdə yanğının baş verdiyi söylənir.\nHəmin ərazilərdə yanğının söndürülməsi istiqamətində işlərin sürətləndirildiyi bildirilir.\nBuna da bax: Silah zavodunda partlayış görüntüləri - [yeni video]\nMüdafiə Nazirliyi N saylı hərbi hissəsinin silah anbarında baş verən hadisə ilə bağlı yeni məlumat yayıb.\nNazirliyin növbəti məlumatında bildirilir ki, yanğın nəticəsində partlayış baş vermiş əraziyə yaxın Giləzi, Sitalçay və digər yaşayış məntəqələrindəki əhalinin təxliyəsi həyata keçirilib.\n"Hazırda aidiyyəti qurumların müvafiq təxirəsalınmaz tədbirləri davam etdirilir.”, nazirliyin məlumatında vurğulanır.\nBuna da bax: “Yeyintini ört-basdır eləmək istəyə bilərlər”- İsa Sadıqov\n“N saylı hərbi hissəsinin silah anbarında yanğın baş verib. Nəticədə ərazidə partlama müşahidə olunub. Hadisənin səbəblərinin öyrənilməsi və müvafiq təhlükəsizlik tədbirlərinin həyata keçirilməsi məqsədilə aidiyyəti strukturların nümayəndələrindən ibarət qrup hadisə yerindədir".\nBuna da bax: "Bəzi vəzifəlilər düşünür ki, bizdə belə hadisə ola bilməz"\nHərbi hissədə yanğın. 27avq2017\nİndiyə olan məlumata görə həlak olan və xəsarət alan yoxdur”, – deyə nazirliyin məlumatında qeyd edilir.\nPartlayış səslərini yerli sakinlər də eşidiblər. Onların deməsinə görə, mərmilərdən bəziləri yaxın ərazilərə də düşüb. Əhali narahatlıq içindədir.\nBuna da bax: 2 əsgər ölümü, iki fərqli səbəb\nVerilən məlumatlara görə, həmin əraziyə gedən yolu bağlayıblar, əhali ərazini tərk edir.\n“Fövqəladə Hallar Nazirliyinin əməkdaşları ərazidədirlər”, – deyə yerli sakinlər bildirirlər.\nHadisə yerinə 10-a yaxın təcili tibbi yardım göndərilib\nBuna da bax: Hərbi ekspert: 'İndi partlayırsa, demək ki, hardasa səhlənkarlığa yol verilib'\nHadisəyə yaxın yaşayış məntəqələrindən əhalinin evakuasiya olunduğu bildirilir.\nBuna da bax: Bakıda hərbi təlim poliqonunda partlayış olub, əsgər yaralanıb\nBəzi kəndlərin əhalisi köçürülüb\nYerli sakinlərin verdiyi məlumata görə, partlayış yerinə yaxın bir neçə kəndin əhalisi köçürülüb. Bu partlayışlar nəticəsində mərmi qəlpələrin həmin ərazilərə düşməsi ilə izah edilir.\nHəmin ərazilərdə yolun bağlandığı da bildirilir.\nBuna da bax: Hərbi hissədə baş vermiş yanğın söndürülüb


İsveçrənin milli radiosu “RTS”də Ermənistanın siyasi rəhbərliyinin yalanları ifşa olunub XEBEROXU.AZ - En son xeberler Azerbaycan xeberleri 2020 xəbərlər bugün 2020 xeber az 2020 xeberler bugun 2020 En son xeber 2020 Новости сегодня: самые свежие и последние новости России и мира\nİsveçrənin milli radiosu “RTS”də Ermənistanın siyasi rəhbərliyinin yalanları ifşa olunub\nOktyabrın 16-da Azərbaycanın İsveçrədəki səfiri Xanım İbrahimova milli və beynəlxalq səviyyədə bu ölkənin ən böyük radiosu hesab edilən “RTS”ə Ermənistanın Azərbaycana qarşı təcavüzü və hazırda gedən döyüşlər barədə müsahibə verib. Müsahibə dinləyicilərin radionu ənənəvi olaraq ən çox dinlədiyi “əsas vaxt”ında efirə çıxıb.\nXeberOxu.Az-ın məlumatına görə, müsahibədə əvvəlcə Moskvada əldə olunan humanitar atəşkəs razılaşmasına toxunulub. Səfir Azərbaycan ərazisinin 20 faizinin - Dağlıq Qarabağ və ətraf 7 rayonun 30 ilə yaxındır Ermənistanın işğalı altında olduğunu, bu münaqişədə Ermənistanın təcavüzkar və işğalçı dövlət kimi qəbul edilməsinin vacibliyini dinləyicilərə çatdırıb. Bildirib ki, Azərbaycan tərəfi Moskva görüşündə konstruktiv şəkildə iştirak edib, atəşkəsə hörmət edəcəyi ilə bağlı öhdəlik götürüb. Azərbaycanın ən qısa zamanda danışıqlara başlamağa hazır olduğunu bildirən səfir X.İbrahimova Ermənistanın tamamilə fərqli mövqe tutduğunu, humanitar atəşkəsdən bir neçə saat sonra ölkəmizin ikinci böyük şəhəri Gəncənin ballistik raketlə vurduğunu, nəticədə 10-dan çox mülki şəxsin qətlə yetirildiyini, çox sayda insanların yaralandığını bildirib. Qeyd edib ki, oktyabrın 14-nə olan statistikaya əsasən, yaşlılar və uşaqlar daxil olmaqla, Ermənistan tərəfindən 43 azərbaycanlı mülki şəxs öldürülüb, 214 nəfər müxtəlif növ bədən xəsarətləri ilə xəstəxanalara yerləşdirilib.\nSəfir vurğulayıb ki, dinləyicilərin Ermənistanın işğalçı və təcavüzkar olmasını anlamaları çox vacibdir. Qeyd olunub ki, Azərbaycanın konstruktiv mövqeyinə baxmayaraq, Ermənistanın BMT Təhlükəsizlik Şurasının erməni silahlı qüvvələrinin Azərbaycanın işğal edilmiş torpaqlarından tamamilə, dərhal və qeyd-şərtsiz çıxarılmasını tələb edən qətnamələrini, eləcə də əldə olunmuş atəşkəsi pozması məyusedicidir. Ermənistan beynəlxalq birlik tərəfindən ciddi şəkildə qınanmalıdır. Otuz ilə yaxın davam edən danışıqların, habelə beynəlxalq təşkilatlar tərəfindən qəbul edilən sənədlərin heç bir nəticə vermədiyini qeyd edən səfir Ermənistanın məqsədinin status-kvonu saxlamaq və işğalı davam etdirmək olduğunu diqqətə çatdırıb.\nAzərbaycanın ATƏT-in Minsk qrupu çərçivəsində aparılan danışıqlara həmişə sadiq qaldığını vurğulayan səfir X.İbrahimova Ermənistan rəhbərliyinin bu prosesi alt-üst etdiyini, Ermənistan ordusu tərəfindən cari ilin iyul, avqust və son olaraq sentyabr aylarında ölkəmizə qarşı təxribatların həyata keçirilməsi barədə dinləyicilərə ətraflı məlumat verib. Bu kontekstdə Azərbaycanın öz xalqını, ərazilərini qorumaq üçün əks-hücuma keçdiyini bildirib.\nTürkiyənin müharibədə iştirakı ilə bağlı məsələyə toxunan səfir qardaş ölkənin müstəqilliyimizin möhkəmləndirilməsində, ərazi bütövlüyümüzün qorunmasında və iqtisadi potensialımızın artırılmasında əsas rol oynadığını diqqətə çatdırıb. Qeyd edib ki, Azərbaycan Türkiyədən heç bir hərbi yardım almayıb, buna ehtiyac da yoxdur. Diqqətə çatdırılıb ki, Türkiyə Azərbaycana, sadəcə olaraq, mənəvi, diplomatik və siyasi dəstək verir. Bu barədə yayılan məlumatlar erməni təxribatlarından başqa bir şey deyil.\nSuriyalı muzdluların ölkəmizə göndərilməsi ilə bağlı iddiaları da canlı yayımda ifşa edən səfir İbrahimova Azərbaycanın kifayət qədər güclü və təcrübəli Ordusunun olduğunu diqqətə çatdırıb. Belə xəbərlərin Ermənistan rəhbərliyi və diasporu tərəfindən yayılan uydurma, saxta məlumatlar olduğunu vurğulanıb. Sonra diplomat Ermənistanın xarici muzdlulardan “könüllü döyüşçülər” adı altında istifadə etdiyi diqqətə çatdırılıb, bu faktı sübut edə biləcək kifayət qədər dəlilin olduğunu bildirib.\nRadio aparıcısının Azərbaycanın İsveçrədən indiki məqamda nə gözləməsi ilə sualına cavab olaraq səfir X.İbrahimova bu ölkənin Azərbaycanın ərazi bütövlüyünü dəstəklədiyini, işğal edilmiş ərazilərimizdə yaradılan “qondarma” rejimi tanımadığını vurğulayıb. Eyni zamanda, dinləyicilərin diqqətinə çatdırılıb ki, dünyanın heç bir dövləti “qondarma” rejimi tanımır. O bildirib ki, İsveçrə bir neçə dəfə sülh danışıqları üçün platforma təqdim edib və bu xüsusda, onun oynaya biləcəyi rollardan biri də Ermənistana beynəlxalq hüquqa və Təhlükəsizlik Şurasının qərarlarına hörmət göstərilməsi ilə bağlı çağırışın edilməsi olardı.\nErmənistan ordu sıralarını doldurmaq üçün adam tapa bilmir - Deputat\nPost-konflikt dövründə Qarabağın sənaye istehsalı güclənəcək - Vüsal Qasımlı\nTehran erməni qoşunlarının İran-Azərbaycan sərhədinə yaxınlaşacağı təqdirdə Ermənistan ərazisini atəşə tutmağa hazırdır - Mənbələr\nTacikistan portalı Ermənistan-Azərbaycan münaqişəsinin tarixi və cəbhədəki vəziyyətə dair məqalə yayıb\nSiyasət Baxış sayı 1552\nSiyasət Baxış sayı 908\nSiyasət Baxış sayı 1013\nErmənistanın Azərbaycanın mülki yaşayış yerlərini hədəf alması Türkiyə mətbuatının diqqətindədir\nSiyasət Baxış sayı 1304\nErmənistan müharibə və terror cinayətləri törətməkdən hələ də əl çəkmir - Ombudsman\nSiyasət Baxış sayı 899\nSiyasət Baxış sayı 5554\nTürkiyə XİN: Ermənistanın Bərdə şəhərinə qeyri-insani hücumunu qətiyyətlə pisləyirik\nSiyasət Baxış sayı 717\nCeyhun Bayramovdan Türkiyə XİN-ə təşəkkür - FOTO\nSiyasət Baxış sayı 1290\nMehriban Əliyeva: “Torpağımızı təcavüzkarlardan azad edəcəyik” - FOTO\nSiyasət Baxış sayı 1362\nSiyasət Baxış sayı 1435\nSiyasət Baxış sayı 2039\nSiyasət Baxış sayı 6225\nSiyasət Baxış sayı 2082\nErmənistan Dağlıq Qarabağ münaqişəsinə üçüncü tərəfləri cəlb etməyə çalışır - Fuad Muradov (Video)\nSiyasət Baxış sayı 1645\nSiyasət Baxış sayı 3402


Turetta sindromu üçün axtarış nəticələri\nTuretta sindromu üzrə nəticələr (10):\nDar cinslərə üstünlük verənlərə isə həkimlərin tövsiyəsi var. Onlar bu cür geyimləri orqanizm üçün çox təhlükəli hesab edirlər.\n“ABC2News” xəbər verir ki, dar cinslər sinirə təsir göstərək əsəbləri korlayır.\nAmerika Nevroloqlar Assosiasiyasının ü..\tArdın oxu »\nSon illər ərzində xorultu və yuxunun obstruktiv apnoe sindromu (YOAS) diqqət mərkəzindədir. Əhali arasında yetişkin şəxslərdə (əsasən 30-35 yaşdan yuxarı) daha çox rast gəlinir. Nəticədə bu patologiya ayrı bir xəstəlik – Ronx..\tArdın oxu »\nBu xəstəlikdən əziyyət çəkən özünü ölmüş və var olmamış kimi his edir. O, həyati ..\tArdın oxu »\nTuretta sindromu Sülh nəğməsi SİFERBLAT Oysaki RAMİZ xatiresi Azərbaycanda hər 100 qıza 116 oğlan düşür Qizgin Azərbaycan SSR Ali Sovetinin Sədrləri utancaq qizin hali Qeza Ve Qeder Bahar reqsi Arzu ediremmm Qadının abort etməsi QOGAL Sevgi testi çox maraqlı Pornoqrafiyaya Baxmaqvərdişindən Necə Azadolum Peyğəmbərimiz sav dili ilə müstəcəb dualar beşinci OLMAYAN SEVGİN GuLmElIdIR Uzaq sahillərdə film 1958 Oxumadan keçmə Nizami Səfərov Həyatın Gözəlliyi Haramlardan Qaçmaqdadır Seni Sevmiyecem olunub Qadınlar haqqında hədislər İstixarə Haq yolundan uzaq düşmüş gəncin istixarəs Nergiz Natan Kimlerdi Akilli Bush Anal intimin Qaydaları Qadınlar intimdən niyə imtina edir Özgeyle Görsem Seni Niyyət Islamda Revayetler1316 Mat pomadalar necə istifadə edilməlidir 4 vacib ilkin öhdəsindən gəlmək Maraqlı hadisələr düşüncə tərzləri Mədəniyyətin tədqiqində müxtəlif məktəb və nəzəriy Müdrik qoca nə dedi Ya Yawat Ya Da Ki Oldur Kulek Kappuçino Venesuela Jaluzi dabanlar Çərpələng Molla penah vavifin ber bax Harada Itirdim Positive times